
O STEA DE DRAGOSTE, 
O STEA DE FRUMUSETE 


Tamh o iubea pe frumoasa Boldur, iar frumoasa Boldur 
îl iubea pe frumosul Pecopin. Pecopin era fiul burgravului de Sonnek 
şi Boldur era fiica seniorului de Falkenburg. Unul poseda pădurea, 
celălalt muntele. Cele două familii cel mai mult îşi doreau să unească 
muntele cu pădurea. Aşa că i-au logodit pe cei doi tineri. 

Tatăl lui Pecopin, un cavaler bătrân şi viteaz, fala din Nahegau, 
a murit câteva săptămâni după logodnă, binecuvântându-si fiul si 
sfătuindu-l să aibă grijă de Boldur. Pecopin a plâns, apoi treptat-treptat 
privirea lui, părăsind mormântul ce-l înghitise pe tatăl lui, se îndreaptă 
spre chipul dulce şi luminos al logodnicei sale şi se consolă. Când se 
ridică luna, cine se mai gândeşte la soarele care a apus? 

Pecopin avea toate calităţile unui gentilom, ale unui tânăr şi 
ale unui bărbat. Boldur era regină în castel, o nimfă în pădure şi o 
zână la lucru. Pecopin era un mare vânător, iar Boldur era neîntrecută 
la tors. Aşa cum se ştie nu există ură între fus şi tolba vânătorului. 
Torcâtoarcea toarce în timp ce vânătorul vânează. Dacă el este plecat, 
furca aduce mângâiere şi ţine de urât. Haita latră, vârtelnita cântă. 
Haita care e departe şi care de-abia se aude printre sunete de corn, 
adânc pierdută în lăstăriş, sopteste încetişor într-un zgomot şters de 
fanfară: gandeste-te la iubitul tău. Vârtelnita care o sileşte pe 
frumoasa torcătoare să-şi plece privirea, spune tare şi continuu cu un 
glas dulce, dar sever: gândeşte-te la soțul tău. 

Totuşi, lui Pecopin îi plăcea prea mult vânătoarea. Când era 
călare, când avea şoimul pe mână sau când urmărea cu privirea 
pasărea în zbor, când auzea lătratul feroce al copoilor lui cu picioare 
strâmbe, pornea, zbura, uita totul, încălcând astfel una dintre poruncile 
sfinte: nu depăşi măsura în nimic. Uita că fericirea se capătă prin 
cumpătare, că gusturile trebuie să fie echilibrate şi poftele înfrânate. 
Cel căruia îi plac prea m ult caii şi câinii le supără pe femei; cel 
căruia îi plac prea mult femeile îl supără pe Dumnezeu. 

Când Boldur, şi asta se întâmpla destul de des, îl vedea pe 
Pecopin gata să plece călare, pe calul lui nechezând de bucurie, când 
îl vedea mângâindu-l, trecându-i mâna pe grumaz şi îndepărtând 
pintenii de pe burta lui, când îl vedea dând armăsarului un mănunchi 
de iarbă proaspătă, era geloasă pe cal. Când frumoasa Boldur, nobila 
şi mândra domnitâ, o stea de dragoste, îl vedea pe alesul inimii ei 
că-şi mângâie buldogul, era geloasă pe câine. 

Atunci, furioasă, se întorcea în încăperea ei de taină şi plângea. 
Apoi îşi certa slujnicile, dar cea mai mare parte a furiei ei se abătea 
asupra piticului. Mânia la femeie este ca ploaia de pădure: cade de 
două ori. 

Pecopin venea obosit. Boldur îl întâmpina îmbufnatâ şi rostea 
câteva cuvinte cu o lacrimă la coada ochilor ei albaştri. Pecopin îi 
săruta mânuta si ea tăcea, Pecopin o săruta pe frunte şi ea zâmbea. 

Fruntea fetei era albă, inocentă, precum fildeşul cornului lu; 
Carol cel Mare. 

Ea se retrăgea apoi în turnul ei, si Pecopin într-al lui. 

Nu suferea niciodată ca el s-o prindă de cingătoare. Într-o 
seară, el o apucă de cot şi ea se roşi tare. Era logodită şi nu măritată. 
Pudoarca este la femei ceea ce este cavalerismul la bărbat. 


PASĂREA PHOENIX ŞI PLANETA VENUS 


S: adorau atât de mult încât stârneau invidie. 

Pecopin avea la Sonneck, în sala de arme, un tablou care 
reprezenta bolta cerească si cele nouă ceruri, fiecare planetă cu pro- 
pria ei culoare şi cu numele scris cu roşu alături; Saturn de un alb 
plumburiu; Jupiter luminos, dar înflăcărat si puțin sângeriu; Venus a 
răsăritului jeratic; Mercur scânteietor; Luna cu gheața ei argintie; 
Soarele în flăcări radiind. Pecopin a şters numele lui Venus si a scris 
în locul lui Boldur. 

Boldur avea în iatacul ei o tapiserie înaltă si netedă pe care 
era reprezentată o pasăre de mărimea unui vultur, cu inel de aur în 
jurul gâtului, cu trupul purpuriu, cu coada albă înspicată, cu pene 
lungi stacojii, avâd pe cap creste împodobite cu un mot de pene. Sub 
pasărea minunată mâna meșterului scrisese cuvântul grec: Phoenix. 
Boldur a şters cuvântul si a brodat în locul lui acest nume: Pecopin. 

Se apropia ziua nunții. Pecopin era bucuros, iar Boldur era 
fericită. 

Printre slujitorii de la Sonnek se afla un hăitaş, hazos şi istet, 
liber la gură, gata să dea sfaturi şirete. El se numea Erilangus. 
Odinioară fusese arcaș chipes. Multe dintre sătencele din ţinutul 
Lorch căutaseră să-l farmece, să-l aibă ca soţ. El le respinsese si a 
decis să se facă îngrijitor de câini de vânătoare. Într-o zi Pecopin îl 

întrebase de ce a preferat să rămână îngrijitor de câini în locul unei 
vieți de familie. Erilangus i-a răspuns: Săpâne, câinii au şapte feluri 
de turbare, femeile au o mie de feluri. Altă dată, aflând de apropiata 
nuntă a stăpânului său, a venit şi l-a întrebat cu îndrăzneală: Stăpâne, 
de ce te insori? Pecopin l-a gonit. 

Întrebarea l-ar fi putut îngrijora pe cavaler, fiindcă Erilangus 
avea o minte ascuţită şi memoria bună. Adevărul este că slujitorul a 
plecat după puţin timp de la curtea lui si s-a dus la aceea a marchizului 
de Lusace, unde a devenit căpetenie de hăitaşi şi Pecopin n-a mai 
auzit vorbindu-se de el. 

În săptămâna de dinaintea nunţii, Boldur torcea pe pervazul 
ferestrei. Piticul ei îi dă ştirea că Pecopin urca scările. Fericită vru să 
alerge în întâmpinarea logodnicului, dar ridicându-se de pe scaunul 
ei care avea spătarul drept şi sculptat, îşi prinse piciorul în firul de la 
furcă. Cazu. Se ridică. Nu o durea nimic, însă îşi aminti că la fel 
pâtise şi castelana Liba, şi simţi cum i se strânge inima. Pecopin intră 
radios, vorbiră despre nuntă, despre fericirea lor, şi norul care-i stătea 
pe suflet zbură. 


PASARILE CÂNTÂ PENTRU OMUL TÂNÂR 
ŞI VORBESC PENTRU OMUL BĂTRÂN 


A doua zi, Boldur torcea în iatac şi Pecopin vâna în 
pădure. Era singur şi avea cu el doar un câine. Tot vânând la 
întâmplare, ajunse la o fermă situată la intrarea în pădurea Bonn. 
Ferma era umbrită de patru copaci mari: un frasin, un ulm, un brad 
Şi un stejar, cărora li se spunea de către cei ce trăiau în acel ținut, 
„Cei patru evangheliști“. Se pare că erau copaci-zâne. Când Pecopin 
trecea pe sub umbra lor, pe cei patru copaci erau cocotate patru 
păsări, o gaitâ pe frasin, o mierlă pe ulm, o cotofanâ în brad şi un 
corb în stejar. Cele patru glasuri ale celor patru jivine cu pene se 
contopeau şi în mod bizar păreau că îşi pun întrebări şi că-şi răspund. 
Se mai auzea si un hulub care nu se vedea fiindcă era în pădure, şi 
o găină care nici ea nu se vedea pentru că era în curtea fermei. Ceva 
mai departe, un moş tare gârbovit rânduia lângă un perete buturugi 
pentru iarnă. Văzându-l pe Pecopin, îl întrebă: 

— Stăpâne cavaler, înţelegi ce-şi spun păsările acestea? 

— Omule, răspunse Pecopin, nu-mi pasă! 

— Stăpâne, zise iar țăranul, pentru omul tânăr mierla şueră, 
gaița flecăreşte, coțofana tiuie, corbul croncâneste, hulubul 
gângureste, găina cotcodăceşte; pentru omul bătrân, păsările vorbesc. 

— Pe naiba! Vorbe de clacă. 

Moşul îi răspunse cumpănit: 

— Gresesti, stăpâne Pecopin. 


9 


— De unde-mi ştii numele? Nu m-ai văzut niciodată. 

— Păsările mi l-au spus... 

— Eşti bătrân şi nebun, omule, zise Pecopin şi plecă mai 
departe. 

Cam după un ceas, cum trecea printr-un luminiş, auzi sunet 
de corn şi văzu apărând în codru o ceată de călăreți. Contele palatin 
se ducea la vânătoare, însoţit de burgravi, care sunt căpeteniile 
castelelor, de wildgravi care sunt mai-marii pădurilor, de landgravi 
care sunt căpeteniile de pe Rin şi de raugravi care sunt cei mari şi tari 
în dreptul pumnului. Un cavaler, gentilom al contelui palatin, numit 
Gairefroi, îl zări pe Pecopin şi-i strigă: 

— Hei, mândre vânător, nu vii cu noi? 

— Unde vă duceti? se interesă Pecopin. 

— Ne ducem sâ vânâm un uliu care se aflâ la Heimburg si ne 
mănâncă fazanii, un vultan care se află la Vaugtsberg si care face 
prăpăd printre soimii noştri, şi un vultur care se află la Rheinstein si 
care ne ucide şoimanii. Hai cu noi! 

— Si când vă întoarceti? vru să ştie Pecopin. 

— Mâine, zise Gairefroi. 

— Vin cu voi! 

Vânătoarea a durat trei zile. În prima zi Pecopin a ucis uliul, 
în a doua vultanul şi într-a treia vulturul. Contele palatin se minună 
de un arcas aşa de strasnic. 

— Cavalere de Sonneck, îi spuse el, îti dâruiesc mosia 
Rheineck, care tine de turnul meu de la Gutenfels. Mâ urmezi la 
Stahleck ca să primeşti împuternicirea şi să depui jurământul de 
credinţă, în faţa întregii lumi şi în faţa dregătorilor, aşa cum zic cărțile 
sfântului împărat Carol cel Mare. 

Trebuia să se supună. Pecopin îi trimise veste logodnicei sale, 
prin care îi dădea de ştire cu tristeţe că voința milostivă a contelui 
palatin îl silea să se ducă de îndată la Stahleck pentru un lucru de 
foarte mare însemnătate. Vestea îi mai aducea lui Boldur şi asigurarea 

că logdnicul ei se va întoarce luna viitoare. 

După plecarea solului, Pecopin, împreună cu ceilalți cavaleri 
din suita prinţului, se duse să se culce. În noaptea aceea avu un vis. 
Văzu iar intrarea în pădurea Sonneck, ferma, cei patru copaci şi cele 
patru păsări; păsările nu mai tipau, nici nu suierau, nici nu cântau, ci 
vorbeau. Glasurile lor care se contopeau cu cele ale găinii şi hulubului, 
se schimbaseră într-un dialog ciudat pe care Pecopin, în somn, îl 
auzi deslusit: 

Gaia 

Hulubul e în pădure. 
Mierla 

Găina în curte 

Merge zicând: Pecopin. 
Gaita 

Hulubul zice: Boldur. 
Corbul 

Stăpânul e pe drum. 
Coțofana 

Domnita e în turn. 
Gaita 

Veni-va el inapoi din Alep? 
Mierla 

De la Fez? 
Corbul 

De la Damanhur? 
Coțofana 

Gaina a pus prinsoare ca nu, si hulubul că da. 
Gaina 

Pecopin! Pecopin! 
Hulubul 

Boldur! Boldur! Boldur! 

Pecopin se trezi acoperit de o sudoare rece; în prima clipă îşi 

aminti de țăranul bătrân şi se înspăimântă, fără să ştie de ce, de 
acest vis şi de acest dialog, apoi încercă să înțeleagă, dar nu înţelese 
şi adormi la loc. A doua zi de dimineaţă, când se făcu ziuă, când 
văzu iar soarele luminos ce goneşte toate nălucile, împrăştiind visele 
şi poleind negurile, nu se mai gândi nici la cei patru copaci, nici la 
cele patru păsări. 


CAVALERUL PECOPIN SE DOVEDESTE A 
FI UN BUN PURTĂTOR DE SOLII 


h era un gentilom cu faimă, de viță, deştept si frumos 
la chip. Odatâ introdus la curtea contelui palatin si instalat pe noua 
lui mosie, plâcu asa de mult palatinului, încât acest mândru print îi 
spuse într-o bunâ zi. 

— Prietene, trimit o solie la vărul meu din Burgundia şi te-am 
ales drept sol din cauza faimei tale. 

Pecopin trebui să facă ceea ce îi cerea prințul. Ajuns la Dijon, 
ştiu aşa de bine să sc facă prețuit pentru felul frumos de a vorbi, încât 
într-o seară ducele, după ce golise trei cupe mari de vin de Bacharach, 
îi spuse: 

—Seniore Pecopin, eşti prietenul nostru. Întrucât am de lămurit 
nişte încurcături cu monseniorul rege al Franţei, contele palatin şi-a 
dat acordul să te trimit la rege, căci te-am ales sol, fiind om de neam. 

Pecopin se duse la Paris. Regele îl pretui teribil şi, într-o 
dimineaţă, luându-l de-o parte, îi zise: 

— Ascultă, cavalere Pecopin, de vreme ce palatinul te-a 
împrumutat burgundului pentru a sluji Burgundia, burgundul te va 
împrumuta fără îndoială regelui Franței pentru a sluji crestinâtatea. 
Am nevoie de un senior de calitate, care să meargă să dojenească din 
partea mea pe şeful maurilor din Spania şi te-am ales drept sol pentru 
istetimea dumitale. 

Poţi refuza să dai votul împăratului, poti refuza să dai soţia 

papei; nu poti sâ refuzi însâ nimic regelui Frantei. 

La Granada şeful maurilor îl primi cu tot respectul şi-l invită 
la un mare spectacol de dansuri populare ce avea loc la Alhambra. 
Serbările erau mult mai complexe: lupte cu bâta, cu lancea, vânători 
cu şoimi. Pecopin, ca un mare luptător şi vânător ce era, a luat parte 
la ele. Şeful maurilor avea o mare varietate de şoimi şi a organizat o 
sumedenie de vânători. Între timp, Pecopin nu uita să aducă la 
îndeplinire însărcinările regelui Franţei. După ce-şi termină cu bine 
solia, cavalerul veni la sultan să-şi ia rămas bun. 

— Îţi primesc salutul, seniorule creştin, zise maurul, mai ales 
că ai să pleci curând la Bagdad. 

— La Bagdad? se miră Pecopin. 

— Da, cavalere, confirmă prinţul maur; căci nu pot semna 
tratatul cu regele de la Paris fără consimțământul califului din Bagdad. 
Este, aşadar, necesar să trimit la calif pe cineva de seamă: te-am ales 
de sol pentru înfăţişarea ta chipeşă. 

Când te afli printre mauri, te duci unde vor ei, căci sunt câinosi 
şi păgâni. Pecopin se duse la Bagdad. Acolo a avut parte de o aventură. 
Într-o zi când trecea pe sub zidurile seraiului, îl văzu sultana favorită 
care se îndrăgosti de el. Trimise o sclavă să-l caute în grădina oraşului 
să-i dea un talisman şi să-i zică : E de la o prințesă care te iubeşte şi 
pe care n-ai s-o vezi niciodată. Păstrează talismanul. Cât timp îl vei 
purta vei fi tânăr. Când vei fi în primejdie de moarte, atinge-l şi te 
va salva. 

Pecopin primi talismanul într-o doară. Era o peruzea foarte 
frumoasă încrustată cu litere necunoscute pe care o prinse de lântisorul 
de la gât. 

— Şi acum, monseniore, adăugă sclava plecând, ia seama: cât 
timp vei avea peruzeaua la gât, n-ai să îmbătrâneşti nici măcar cu o zi; 
dacă o vei pierde, vei îmbătrâni într-o clipitâ cu toți anii pe care îi vei 

lăsa în urmă. Adio, frumosule ghiaur. 

Si zicând acestea, sclava pleacâ. Dar califul o vâzuse stând 
de vorbă cu cavalerul creştin. El era tare gelos şi puţin vrăjitor. Îl 
pofti pe Pecopin la o serbare şi, după căderea nopții, îl duse sus pe 
terasa unui turn înalt. Pecopin, fără să ia seama, se apropie mult de 
parapetul foate scund, iar califul îi vorbi astfel: 

— Cavalere, contele palatin te-a trimis la ducele de Burgundia, 
din cauza nobilei tale faime, ducele de Burgundia te-a trimis la regele 
Franţei fiindcă erai de neam, regele Franţei te-a trimis la maurul din 
Granada din cauza istetimii tale, maurul din Granada te-a trimis la 
califul din Bagdad din cauza înfăţişării tale chipese; eu, din cauza 
faimei tale, a vieţii tale nobile, a istetimii si înfâtisârii chipese, te 
trimit la dracu. 

Si, astfel glâsuind, califul îl îmbrânci cu putere pe Pecopin 
care-şi pierdu echilibru şi căzu din înaltul turnului. 


O IDEE BUNĂ ADUCE ROADE BUNE 


Cana un om cade într-o prăpastie, un fulger cumplit îi trece 
pe dinaintea ochilor şi la lumina lui vede viaţa pe care o va părăsi si 
moartea care-l aşteaptă. În clipa aceea supremă, Pecopin, pierdut, îi 
închină ultimul lui gând logodnicei sale Boldur şi-şi puse mâna pe 
inimă, drept care, fără să se gândească, atinse talismanul. De-abia 
puse mâna pe peruzeaua vrăjită şi se simți purtat ca de aripi. Nu 
cădea, plana. Zbură astfel toată noaptea. Când se crăpă de ziuă, 
mâna nevăzută care-l sprijinea îl lăsă jos pe un țărm singuratic, la 
marginea mării. 

LĂCOMIA ÎL FACE PE DIAVOL SĂ 
GREŞEASCĂ 


S: pare că tocmai în acea vreme diavolul pâtise ceva 
supărător $i ciudat. El are obiceiul să care sufletele care-i aparțin 
într-un coş de nuiele prins în spinare, căci diavolul adună sufletele 
celor răi în grămezi de gunoaie pe care specia umană le lasă să se 
strângă la colțurile tuturor marilor adevăruri pământeşti sau divine. 
Diavolul nu avea obiceiul să-şi închidă coşul, şi aşa, mai multe suflete 
scăpau, mulțumită şireteniei îngerilor năstruşnici din ceruri. Diavolul, 
observând acest lucru, puse pe coş un capac solid cu un lacăt straşnic. 
Sufletele însă, foarte istete, nu au fost prea stânjenite de capac si, 
ajutate de degetele mici si trandafirii ale heruvimilor, mai găseau 
câte un mijloc să fugă prin găurile cosului. 

În ziua aceea, când diavolul vânase mai mult ca de obicei ŞI 
îşi umpluse burduful voios, se întoarse întâmplător şi văzu la câţiva 
paşi de el un înger care-l privea zâmbind. Înălță din umeri şi continuă 
să strivească în sac sufletele, pe care le şi jupuia putintel. Când şi-a 
sfârşit treaba, apucă burduful cu o mână ca să-l suie în spinare: îi fu 
însă cu neputinţă să-l ridice căci grămădise prea multe suflete şi 
nelegiuirile cu care erau încărcate erau prea grele şi apăsătoare. Apucă 
atunci cu amândouă mâinile acea desagă a iadului şi la cea de a doua 
opinteală fu însă tot atât de fără folos ca si prima: burduful nu se 
clinti câtuşi de puţin, ca şi cum ar fi fost un vârf de stâncă ieşit din 

pâmânt. 

— O! suflete de plumb! zise diavolul. 

Şi începu să suduie. 

Întorcându-se văzu că îngerul cel frumos râdea. 

— Ce faci acolo? 

— Nu vezi? zise îngerul, adineauri zâmbeam, acum râd. 

— O! orătanie a cerului! neghiob mare ce eşti! spuse Aghiuţă. 

Îngerul, devenid pe loc sever, îi vorbi astfel: 

— Balaure, uite ce cuvinte îţi spun din partea celui ce este 
Domnul nostru: n-ai să poţi duce coşul acesta de suflete în gheena 
atâta timp cât un sfânt din rai sau un creştin căzut din cer nu te va fi 
ajutat să-l ridici de jos si să ţi-l pui pe umeri. 

Şi zicând aceste vorbe, îngerul îşi deschise aripile de vultur 
şi-şi luă zborul. 

Diavolul rămase tare încurcat. 

— Ce vrea să zică nătărăul ăsta? bombăni el printre dinți. Un 
sfânt din rai? sau un creştin căzut din cer? Pot să aştept mult şi bine 
până să vină un ajutor din ăsta! De ce dracu” oi fi umplut aşa de tare 
coşul? Şi găgăuţă ăsta, nici om nici pasăre, îşi râde de mine. Şi acum 
trebuie să aştept pe sfântul care să vină din rai sau pe creştinul care 
să cadă din cer. Ce gugumănie. Cu ce fleacuri se mai desfată cei de 
sus! 

În timp ce-şi vorbea astfel sie însuşi, locuitorii acelor 
meleaguri credeau că aud un tunet bubuind surd în mare. Când 
colo, diavolul mârâia. 

Pentru un cârutas înnămolit în noroi, a sudui e o treabă, a ieși 
însă la liman e una şi mai bună. Bietul drac îşi bătea capul şi visa. Cel 
ce a dus-o pe Eva la pierzanie e un drac năstruşnic şi iscusit. Intră 
peste tot. Când vrea, aşa cum se furişează în dragoste, se furişează și 
în rai. Şi-a păstrat legăturile cu sfântul Ciprian magicianul, şi ştie, la 
nevoie, să se pună bine si cu alți sfinţi, fie făcându-le mici servicii 
tainice, fie lingusindu-i cu vorbe frumoase. Ştie el, ca mare învăţat, 

cam ce vorbe plac fiecăruia. Îi ia pe toţi cu binişorul pe acolo pe 
unde sunt mai slabi de înger. Îi vorbeşte, spre exemplu, sfântului 
Pavel cel Simplu despre sfântul Anton, şi sfântului Anton despre 
porcul lui. Mare linguşitor e diavolul. Gură de miere, inimă de fiere. 

În acest timp patru sfinţi, cunoscuţi pentru strânsa lor prietenie, 
sfântul Nil Singuraticul, sfântul Otremoniu, sfântul loan Piticul şi 
sfântul Medard, tocmai ieşiseră la plimbare pe malul Mării Roşii. 
Cum veneau ei tot vorbind, pe lângă pădurea de palmieri, diavolul îi 
zări înainte ca ei să-l fi văzut. Luă de îndată înfăţişarea unui moş tare 
sărac şi tare gârbovit si se porni să scoată tipete jalnice. Sfinţii se 
apropiară. 

— Ce s-a întâmplat? se interesează sfântul Nil. 

— Vai, vai, bunii mei stăpâni, se văită diavolul, vă rog în 
genunchi să mă ajutați. Am un stăpân foarte rău, sunt un biet rob şi, 
stăpânul meu, un negutâtor din ținutul Fez, e tare rău. Ştiţi că toți cei 
din Fez, mauri, numizi, garamanti, si toţi locuitorii din Barbaria, din 
Nubia şi din Egipt sunt răi, ticăloşi, desfrânati, vajnici hrăpăreți, 
primejdioşi şi nemiloşi din cauza planetei Marte. Mai mult, stăpânul 
meu este chinuit de fierea neagră, de fierea galbenă şi de spasmofilie 
şi din bolile acestea îi vine o melancolie distantă şi nepăsătoare care-l 
face timid, fără curaj, dar mare născocitor de rele. Şi toate cad pe 
noi, bieti robi, pe mine, un moş amarât. 

— Ce vrei să spui, prietene? întrebă sfântul Otremoniu, cu 
interes. 

— Bunule senior, stăpânul meu călătoreşte mult. Și arc dam- 
blale. În toate țările în care ajunge, arc chef să construiască în grădină 
un munte de nisip adunat de pe țărmurile mării pe lângă care se aşează, 
ticâlosul... 

— Să te ia dracul! îl întrerupse sfântul Nil, din fire nerăbdător. 
Treci la fapte. A trecut un sfert de oră de când tot îndrugi baliverne. 
Pentru mine contează minutele. 

Diavul se înclină cu umilință. 

- Numeri minutele, monseniore? Bună treabă. Trebuie că 
sunteți din sud, căci cei din sud sunt mai iscusiti şi mai pricepuţi la 
matematici, fiindcă sunt mai aproape de cerul stelelor rătăcitoare 
decât ceilalți oameni. 

Apoi, izbucni în suspine şi dându-şi cu pumnii în piept: 

— Am un stăpân foarte crud. Ca să-şi clădească muntele mă 
sileşte să vin în fiecare zi, eu, om bătrân, să umplu burduful ăsta cu 
nisip de la țărmul mării. Și trebuie să-l duc pe umeri. Şi tot fac treaba 
asta luând-o de la capăt, din zori până la apusul soarelui. Dacă vreau 
să mă odihnesc, dacă vreau să dorm, atunci când pic de obo-seală, 
dacă burduful nu e plin ochi, pune să mă biciuiască. leri, făcusem 
şase drumuri de-a lungul zilei, seara eram aşa de obosit că n-am 
putut să ridic până la umeri burduful şi mi-am petrecut noaptea 
aici, plângând alături de el, înfricoşat de mânia stăpânului meu. Domnii 
mei, bunii mei domni, fie-vâ milă si ajutaţi-mă să-mi urc povara asta 
pe umeri, ca să mă pot întoarce la stăpânul meu, căci dacă întârzii, 
mă omoară. 

Ascultând jelania moşneagului, sfântul Nil, sfântul Otremoniu 
şi sfântul loan Piticul se simtirâ miscati, iar sfântul Medard se porni 
pe plâns, ceea ce aduse pe pământ o ploaie de patruzeci de zile. 

Sfântul Nil îi zise diavolului: 

— Nu pot să te ajut, prietene, şi-mi pare rău. Ar trebui să pun 
mâna pe burduf, care este un lucru mort, şi un verset din sfânta 
scriptură mă opreşte să ating lucrurile moarte ca să mă păstrez curat. 

La rândul său, sfântul Otremoniu, zise: 

— Nu pot să te ajut, prietene, şi-mi pare rău. Cred că ar fi o 
faptă bună şi faptele bune au neajunsul că împing la deşertăciune pe 
cel care le face. Mă feresc să le fac pentru a mă păstra umil. 

Sfântul loan Piticul zise: 

— Nu pot să te ajut, prietene, şi-mi pare rău, dar, cum ştii, 
sunt atât de mic că n-aş putea să-ţi ajung nici până la centură. Cum 
să fac să-ți urc povara pe umeri? 

Sfântul Medard, în lacrimi, îi spuse diavolului: 

— Nu pot sâ te ajut, prietene, îmi pare râu. Sunt atât de miscat 
câ mi s-au muiat mâinile. 

ŞI, cei patru sfinţi, îşi văzură de drum. 

Diavolul turba de furie. 

— Dobitoci! zise uitându-se după cei care se depărtau. Babalâci 
pedanti! Sunt absurzi cu bărbile lor albe cu tot. Pe onoarea mea, 
sunt mai dobitoci ca îngerul! 

Cum tot bodogănea, iată că vede în nori un punct negru. 
Punctul creşte şi se apropie. Diavolul se uită; e un om, un cavaler cu 
armură şi cu cască, un creştin cu o cruce roşie pe piept care cade din 
nori. 

Oricine o fi, fie el lăudat, strigă diavoul sărind în sus de 
bucurie. Sunt salvat. Uite că-mi vine creştinul. N-am putut eu să vin 
de hac celor patru sfinţi, însă n-aş mai fi dracul dacă nu i-aş veni de 
hac acestui om. 

În clipa aceea, Pecopin, lăsat uşor pe țărm, puse piciorul pe 
pământ. 

Văzându-l pe bătrânul care stătea acolo ca un rob ce se odih- 
neşte alături de povara sa, merse spre el şi-i zise: 

— Cine eşti, prietene, şi unde mă aflu? 

Diavolul începu să se vaite jalnic. 

— Eşti pe malul Mării Roşii, monseniore, şi eu sunt cel mai 
nenorocit dintre nenorociti. 

Și începu să spună aceeaşi poveste pe care o îndrugase 
sfinților, rugându-l, în final, să-l ajute să-şi suie povara în spinare. 

Pecopin dădu din cap: 

— Ştii, amice, povestea asta nu prea este de crezut. 

— Stăpâne care cazi din cer, replică diavolul, nici a ta nu-i de 
crezut şi totuşi este adevărată. 

— Aşa e! zise Pecopin. 

— Ş-apoi, la urma urmelor, continuă diavolul, ce ti se poate 

întâmpla, voinice, dacâ ajuti un biet bâtrân beteag sâ-si salte burduful 
pe umeri? 

Pecopin se lăsă convins. Se aplecă, ridică burduful de jos, 
ceea ce făcu fără vreo greutate, şi tinându-l în braţe, se pregăti să-l 
pună în spinarea moşneagului, care stătea încovoiat în faţa lui. 

Încă o clipă si treaba ar fi fost făcută. 

Diavolul este însă vicios şi această meteahnă îl pierde. E 
lacom. El avu în acel moment ideea să pună si sufletul lui Pecopin 
alături de celelalte suflete pe care le luase cu el. Pentru aceasta însă 
trebuia să-l omoare pe Pecopin. 

Începu, aşadar, să cheme cu voce înceată un duh nevăzut. 
Toată lumea ştie că atunci când diavolul stă de vorbă cu alți draci, 
vorbeşte în jargon. 

Pecopin ştia multe lucruri. Era un cavaler istet. Avea carte si 
ştia şi limba diavolilor. 

Or, în clipa în care îi punca diavolului burduful în spinare, 
auzi pe moşneagul gârbovit zicând încet: Să mergem, nu închide 
ochii, bate, loveşte şi aruncă piatra. Cuvintele îl loviră pe Pecopin 
ca un fulger. 

Îl cuprinse o bănuială. Ridică ochii şi văzu la mare înălțime 
deasupra lui un bolovan enorm pe care un uriaş nevăzut îl ţinea atârnat 
deasupra capului lui. 

Pecopin, ca şi cum ar fi fost un vârtej, care trece în aceeaşi 
secundă, zboară, se răsuceşte, luceste, tună si trâsneste, se aruncă 
înapoi, duse mâna la talisman, apucă cu dreapta pumnalul si sfâşie 
burduful cu o violenţă şi o repeziciune năprasnice. 

Diavolul scoase un țipăt de groază. Sufletele dezrobite fugiră 
prin gaura făcută de pumnalul lui Pecopin, lăsându-și în burduf 
păcatele, fărădelegile şi răutăţile, bubă scârbavnică, grămadă hâdă 
care, din cauza propriei atracții a demonului, se încrustă în el şi, 
acoperită de pielea păroasă a burdufului, rămăse pe veci tintuitâ pe 

umerii lui. Din acea zi Aghiuţă e cocosat. 

În acest timp, în clipa în care Pecopin sărise înapoi, uriașul 
nevăzut a dat drumul bolovanului care căzu pe picioarele diavolului 
şi-l strivi. Din acea zi Aghiuta e şchiop. 

Diavolul are tunetul la dispoziție, dar acesta este un tunet 
dinăuntru, care iese din pământ şi dezrădăcinează copacii. Pecopin 
simți țărmul mării cutremurându-se sub el; ceva cumplit îl acoperă; 
un fum negru îl orbi, un zgomot înfricoşător îl asurzi; i se paru că se 
prăvale şi că se rostogoleşte iute la pământ, ca o frunză moartă gonită 
de vânt. 

Leşină. 


to 

ÎNTR-O COLIBÂ DE FRUNZIS 
UN BATRÂN ROSTESTE VORBE 
ÎNTELEPTE 


Cana îşi reveni, auzi o voce blândă care zicea: E in cer 
Simti că 1 se pusese o mână pe piept şi auzi o altă voce gravă si 
înceată: Nu, nu, n-a murit. Deschise ochii şi văzu un moşneag şi o 
fată îngenuncheati lângă el. Mosneagul era negru ca noaptea şi avea 
o barbă lungă şi albă, împletită în codițe, în felul vechilor magi, şi era 
îmbrăcat cu o mantie mare de mătase verde fără cute. Fata avea 
culoarea aramei roşii, cu ochi mari de porțelan şi cu buze de coral. 
Avea inele de aur în nas si la urechi. Era încântătoare. 

Pecopin nu mai era la malul mării. Suflul iadului, purtându-] 
la întâmplare, îl aruncase într-o vale plină de stânci şi de copaci cu o 
formă ciudată. Se ridică. Mosneagul si fata îl priveau cu blândete. Se 
apropie de unul dintre copaci, dar, în acea clipă, observă cum frunzele 
se strânseră, crengile se retrag, forile de un alb palid se făcură roşii; 
copacul păru că se dădea înapoi. Pecopin recunoscu arborele ruşinii 
şi înțelese că plecase din India şi că se afla în faimoasa ţară a 
Pudiferanului. 

Moşneagul îi făcu un semn. Pecopin îl urmă şi câteva clipe 
după aceea, bătrânul, fata şi Pecopin sc aşczară toţi trei pe o rogojină 
într-o colibă făcută din frunze de palmier, plină înăuntru de nestemate 
de tot felul care scâteiau ca jeraticul aprins. 

— Fiule, grăi mosnegul în nemteste, sunt un om care ştie tot. 
Numele meu e Zin Eddin pentru oameni $i Evil Merodach pentru 
duhuri. Sunt primul om care a patruns îl aceastâ vale, tu esti al doilea. 
Mi-am petrecut viața smulgând naturii ştiinţa lucrurilor si dând lucru- 
rilor ştiinţa sufletului. Mulțumită mie, mulțumită învâtâmintelor mele, 
mulțumită razelor izvorâte din ochii mei timp de o sută de ani, în 
valea aceasta pietrele trăiesc, plantele gândesc şi animalele înțeleg. 
Eu sunt cel care le-a învățat pe jivine medicina cea adevărată, ştiinţă 
ce lipseşte omului. L-am învăţat pe pelican să-şi provoace sângerarea 
ca să-şi vindece puii răniţi de vipere, pe şarpele orb să mănânce 
mărar ca să-şi recapete vederea, pe ursul atins de cataractă să sâcâie 
albinele ca să-l întepe în ochi. Vultureselor le-am adus piatra fermecată 
care le face să ouă uşor. Eu sunt fiule cel care a învăţat gaița să ia ca 
purgativ frunze de afin, broasca ţestoasă foi de cucută, cerbul foi de 
dictaon, lupul mătrăgună, mistrețul iederă. Până acum nu am avut 
discipoli decât animalele. Aşteptam un om. Ai venit. Fii fiul meu. 
Sunt bătrân, am să-ți las coliba, nestematele, valea şi ştiinţa. O iei de 
soţie pe fiica mea, pe care o cheamă Aissab, care e frumoasă. Am să 
te învăţ să deosebesti diferitele feluri de rubine, să pui perla-mamă 
într-o oală cu sare şi să aprinzi scânteierea rubinului prea întunecat 
muindu-l în oţet. Fiecare zi de şedere în oţet îi dă un an de frumuseţe. 
O să ne petrecem viaţa frumusel adunând diamante şi mâncând 
rădăcini. Fii fiul meu... 

— Îţi mulțumesc, venerabile stăpân, zise Pecopin. Primesc cu 
bucurie. 

După ce se înnoptă, fugi. 


Seo 


CAVALERUL RĂTĂCITOR 


A râtâcit mult timp prin tot felul de târi. A mers în 
picioarele goale si în sandale, a călărit tot felul de dobitoace: măgar, 
catâr, cămilă, zebră, măgar sălbatic şi elefant. L-au bătut toate 
vânturile, a îndurat tot felul de călătorii pe apă cu tot felul de vapoare: 
nave rotunde de pe Ocean şi navele lunguiete de pe Mediterana, 
galera şi galionul, fregata şi fregatonul, feluca, polaca şi tartana, barca, 
bârcuta şi barcarola. A avut curajul să încerce salupele de piele de 
pe Eufrat despre care vorbeşte Herodot. A străbătut Persia, Pegul, 
Bramazul, Tagataiul, Transiana, Birmania. L-a văzut pe Monomotapa 
ca şi pe Vicent le Blanc, sălbaticii ca Acosta şi uriaşii ca Melherbe 
de Vitré. Și-a pierdut patru degete în desert, a fost vândut de şaptespre- 
zece ori, a fost ocnaş în Texeus, a avut boli de piele, scorbut şi rău 
de mare. S-a urcat pe munți atât de înalți, încât ajuns în vârf, îşi varsă 
mânia. A ajuns la insula de care dai uneori când n-o cauţi si pe care 
n-o poti niciodată găsi când o cauţi, constatând că toți locuitorii ei 
sunt buni creştini. Undeva în nor a văzut un castel într-un loc în care 
nu se află aşa ceva, însă minunăţiile de la miazănoapte sunt aşa de 
mari că nu trebuie să te miri. A rămas mai multe luni la regele Mogor 
Ekebas, bine văzut şi râsfâtat de acest print despre curtea căruia 
povestea mai târziu tot ceea ce au aşternut în scris englezii, olandezii 

şi chiar şi părinţii iezuiţi. A devenit doct, căci avea pe cei doi magistri 
ai oricărei doctrine, călătoria şi nefericirea. A studiat fauna şi flora. 
A observat atent vânturile cu ajutorul migrației cefalopodelor. A văzut 
oameni şi monştri precum anticul grec Ulise. A cunoscut tot felul de 
animale minunate: rosmarul, cristeiul negru, molusca-cutit, garagianii 
asemeni unor vulturi de mare, capercalzele din Scoţia, antenalele 
care merg în turme, alcatrazii mari ca nişte gâște, peimonii din insulele 
Maldive care mănâncă oameni, peştele manar care are cap de bou, 
pasărea claki care se naște din anumite lemne putrezite, micuțul saru 
care cântă mai bine decât papagalul şi boranetul, animalul-plantă din 
țările tătare, care are rădăcina în pământ şi paşte iarba din jurul lui. A 
vânat şi a omorât un triton de mare din specia yapiaria şi a inspirat o 
mare dragoste unui triton de râu. Într-o zi, aflându-se în insula Manar, 
l-au chemat nişte pescari care i-au arătat şapte oameni-episcopi şi 
nouă sirene prinse în năvoadele lor. A auzit zgomotul nocturn al 
fierarului de mare şi a mâncat din cele o sută cinci zeci şi trei de 
feluri de peşte care trăiau în mare şi care se aflau cu toții în năvoadele 
apostolilor atunci când au pescuit din porunca Domnului. În Scitia a 
străpuns cu săgeți un grifon cu care se războiau triburile arimaspe 
pentru a-i lua aurul pe care-l păzea. Aceste triburi au vrut să-l facă 
rege, dar a fugit. În atâtea aventuri, atâtea oboseli, isprăvi. munci şi 
nenorociri, cavalerul Pecopin cel viteaz şi credincios n-avea decât 
un tel: să se reîntorcă în Germania, avea o speranţă: să se întorcă la 
Falkenburg; avea un gând: s-o vadă iar pe Boldur. 

Mulțumită talismanului sultanei, pe care-l purta mereu cu sine, 
el nu putea să îmbătrânească, nici să moară. 

Număra anii cu tristeţe. La vremea când a ajuns în nordul 
Franţei, trecuseră cinci ani de când nu o văzuse pe Boldur. 

Uneori se gândea la ca seara, atunci se aseza pe marginea 

drumului şi plângea. Îi venea apoi inima la loc şi, făcându-şi curaj, 
îşi spunea: Cinci ani, dar am s-o văd iar. Avea atunci cincisprezece 
ani; ei bine, acum o să aibă douăzeci! 

Hainele-i erau zdrente, încâltâmintea ruptă, picioarele 
însângerate, însă puterile și bucuria îi veneau la loc şi pornea iar. 


ÎN PĂDUREA PASILOR PIERDUTI 


p - scară, după ce mersese toată ziua printre stânci, a 
ajuns la marginea unei păduri de brazi, frasini si artari. Intră în ea 
fără să şovăie. Mergea aşa cam de un ceas, când, deodată, poteca 
pe care o ținea se pierdu într-o poiană cu ienuperi şi cu zmeuriş 
sălbatic. Istovit de foame şi de sete, sleit de puteri, se uită în toate 
părțile, căutând o colibă, o cărbunărie sau un foc de cioban, când, 
deodată, un cârd de călifari trecu pe lângă el dând din aripi şi tipând. 
Pecopin tresări recunoscând aceste păsări ciudate care-şi fac cuibul 
sub pământ şi cărora țăranii le zic rate-iepuri. Dând la o parte tufele 
de ilex şi văzu pretutindeni în iarbă flori de iarba-surzilor, anghelică, 
iarba-nebunilor şi gentiana cea mare. Cum se apleca să se convingă, 
i-a izbit privirea o cochilie de scoică căzută pe iarbă. O luă de jos. 
Era una dintre midiile de Vologne care au în ele perle mari cât bobul 
de mazăre. Ridică ochii. O pajură plana deasupra capului său. 

Pecopin începu să se îngrijoreze. Ilexul si zmeurisul, călifarii, 
ierburile vrăjite, scoica, pajura îi dădeau toate de gândit. Plin de teamă, 
se întreba unde se află, când un cântec ajunse din depărtare la el. 
Tra-se cu urechea. Era o voce răgușită, frântă, supărătoare, înfundată 
și țipătoare în acelaşi timp. lată cum cânta: 


Lacul meu mic crecază-n ocrotitoarea umbră 
surâsul Amfitritei, şi-un negru zeu Neptun, 
umilu-mi lac nutreşte-ntre munţi fără stăpân 

pe zeea Amfitrita, pe zeul mării, sumbră. 
Eu sunt pitic, bunicul a mari făpturi montane 
şi dintr-un strop de apă nasc două oceane. 
Revars din stânci pe unde zbor n-a trecut pe-aproape, 
Ei, un albastru fluviu şi verde pentru el 
revărs din grota-mi unde foc n-a lucit de fel, 
spre el un fluviu verde, spre ea albastre ape. 
Eu sunt pitic, bunicul a mari făpturi montane 
şi dintr-un strop de apă nasc două oceane. 
Un fin smaragd nisipului galben îi dă tonul 
în sipetul meu umed safirul joacă lin 
topit, smaragdul creşte vădind frumosul Rin, 
safirul se dizolvă curgând să crească Ronul. 
Eu sunt pitic, bunicul a mari fapturi montane 
şi dintr-un strop de apă nasc două oceane. 


Nu mai avea nici o îndoială; se afla în pădurea fermecată a 
paşilor pierduţi, un codru mare, plin de labirinte, de enigme în care 
se plimbă piticul Rulon. Piticul locuieşte într-un lac din munţii Vosgi, 
într-un vârf de munte, şi fiindcă din lac trimite un şuvoi Ronului şi un 
altul Rinului, piticul lăudăros îşi zice tată al Mediteranei şi al Ocea- 
nului. Plâcerca lui era să rătăcească şi să-i rătăcească pe trecători. 
Călătorul care apucă să intre în pădurea pasilor pierduţi nu mai iese 
niciodată. 

Pecopin, pierdut, se aruncă cu fața la pământ. 

— Vai! exclamă el, s-a sfârşit, niciodată n-am s-o mai văd pe 
Boldur! 

— Ba da! zise cineva lângă el. 


CU CAI SI CÂINI LA O VANATOARE DE 
NOAPTE 


Se îndreptă din sale; un senior bătrân, îmbrăcat într-un 
magnific vesmânt de vânătoare, stătea în picioare la câţiva paşi de 
el. Era complet echipat: un jungher de aur la şold iar la cingătoare îi 
atârna un corn încrustat cu cositor şi făcut din corn de zimbru. Luminat 
de ultima licărire a amurgului, acest chip care zâmbea, avea ceva 
ciudat, nelămurit şi luminos. Apariţia acestui bătrân, aşa deodată, 
într-un astfel de loc, la un asemenea ceas, oricui i s-ar fi părut stranie; 
însă în pădurea paşilor pierduţi gândul îţi zboară numai la Rulon, dar 
bătrânul nu era pitic şi lui Pecopin îi fu deajuns. 

De altfel avea o înfăţişare grațioasă, plăcută şi simpatică. Şi 
deşi era îmbrăcat ca un vânător adevărat, era aşa de bătrân, aşa de 
vlăguit, de gârbovit, de frânt si cu picioarele aşa de slăbite, încât nu 
putea să-ți fie frică de el. Dacă te uitai mai bine, zâmbetul lui era 
banal şi fără profunzime, ca al unui rege imbecil. 

- Ce vrei de la mine? întrebă Pecopin. 

— Să te duc la Boldur. 

— Când? 

— Petrece-ti numai o noapte cu mine la vânătoare. 

— Ce noapte? 

- Cea care începe. 

— Si am s-o văd pe Boldur? 

—Când noaptea de vânătoare se va sfârşi, la răsăritul soarelui, 
am să te las la poarta Falkenburgului. 

— Să vânăm noaptea? 

— De ce nu? 

— Mi se pare ciudat. 

- Ba! 

— Si e si foarte obositor. 

— Nicidecum. 

— Dar eşti bătrân. 

— Să nu-ți pese de mine. 

— Sunt obosit, am mers toată ziua, sunt mort de foame si de 
sete. Nici n-am să mă pot sui pe cal. 

Bătrânul senior desprinse de la cingătoare o ploscă încrustată 
în argint si i-o întinse. 

— Bea din asta. 

Pecopin duse cu lăcomie plosca la gură. De-abia sorbise 
câteva înghitituri că simți că-i revin puterile. Se simțea tânăr, puternic. 

— Hai, zise, să mergem, să alergâm, să vânâm toată noaptea, 
acum vreau; am s-o văd iar pe Boldur? 

- După ce va fi trecut noaptea, la răsăritul soarelui. 

— Ce chezăşie îmi dai pentru făgăduială? 

— Însăşi ființa mea. Ajutorul pe care ţi-l dau. As fi putut să te 
las aici să mori de foame, de oboseală şi de amărăciune, aş fi putut să 
te las piticului Rulon care se plimbă în jurul lacului, mi-a fost însă 
milă de tine. 

- Merg după tine, zise Pecopin, şi să fie aşa, la răsăritul 
soarelui la Falkenburg. 

— Hei, voi ceilalți! La vânătoare! strigă seniorul cel bătrân cu 
glasul lui hârâit. 

Şi tot strigând spre crâng se întoarse, iar Pecopin văzu că era 
cocosat. Făcu câțiva paşi şi Pecopin văzu că era şchiop. 

La chemarea bătrânului senior, o ceată de cavaleri învesmântati 

ca nişte prinți, cu nişte cai împodobiti regeste, ieşi din desisul pădurii. 

Veniră să se aşeze, într-o adâncă tăcere, în jurul bătrânului 
care părea să fie stăpânul lor. Toţi erau înarmaţi cu junghiere şi tepuse. 
Se lăsase noaptea; iar în jurul gentilomilor se rânduiseră în picioare 
două sute de slujitori cu două sute de făclii. 

— Câinii! Câinii! strigă bătrânul nerăbdător. 

De-abia sfârşi, că lătrături cumplite umplură luminisul; 
apăruse o haită. 

O haită superbă, demnă pentru un împărat. Slujitorii cu haine 
galbene şi ciorapi roşii, slujitori înarmaţi care păzeau custile de câini 
şi negri goi-goluti îi țineau zdravăn în lesă. 

Niciodată o adunătură de câini nu a fost mai completă. 

Pecopin era uluit de haită. I se trezi pofta de vânătoare. Se 
aflau acolo toate felurile posibile de câini, împerecheaţi şi împărțiți 
pe grupe şi pe neamuri, după instinct şi după rasă. Primul grup se 
compunea dintr-o sută de dogi engelzi şi dintr-o sută de ogari, 
împreună cu douăsprezece perechi de câini-tigri şi cu douăsprezece 
perechi de câini iuți. Cel de-al doilea grup era format în întregime 
din câini Berberia, de undeva din zona muntoasă a A fricii de Nord, 
albi pâtati cu roşu, câini viteji care nu se sperie de zgomot, rămân 
trei ani în putere, buni şi la alergatul vitelor şi la vânătorile mari. 
Cel de a-l treilea grup era format dintr-un mare număr de câini din 
Norvegia; câini sălbatici, cu părul zbârlit bătând în roşu, cu o pată 
albă pe frunte sau pe gât, cu miros bun şi inimă vitează şi cărora le 
place mai ales vânătoarea de cerbi; câini cenusii, ca leopardul pe 
spinare, care au pe picioare acelaşi păr, labele de iepure sau cu 
dungi roşii şi negre. Selecția fusese riguroas făcută. Nu era printre 
câini nici o corcitură. 

Pecopin, care se pricepea, nu văzu nici unul cu galben sau 
cu cenuşiu printre cei roscati şi nici printre cenusii vreunul care să 
fi avut ape argintii sau labe roscate. Toţi erau autentici şi grozavi. Cel 
de-al patrulea grup era formidabil: o îmbulzeală densă, strânsă şi 

imensă de dogi puternici care au picioare scurte şi care nu aleargă 
repede, dar care sunt copoi de temut şi vânează cu furie mistretii, 
vulpile si jivinele cu miros urât. Aveau capul de mărime mijlocie, 
mai degrabă alungit decât strivit, botul negru şi nu roşu, urechile 
mari, şalele arcuite, greabănul musculos, picioarele mari, coapsa sus, 
glezna continuată cu gheare zdravene, coada groasă lângă sale si în 
rest subțire, păr aspru sub burtă, gheare tari, laba în formă de labă 
de vulpe. Al cincelea grup era oriental. Trebuie să fi costat sume 
uriaşe. Erau câini de Palimbotra, care muşcă taurul, câini de Cintiqui 
care atacă leii, câini din India care alcătuiesc garda împăratului Indiilor. 
Cu toţii englezi, berberi, norvegieni, din Ardeni şi din India, urlau 
îngrozitor. Un parlament al oamenilor n-ar fi putut face mai mult zgomot. 

Pecopin era uluit. Toată pofta lui de vânătoare se trezi. 

Totuşi, apariţia ei stranie, nu putu să-l împiedice să se întrebe: 
de ce, lătrând atât de tare, n-o auzise înainte să apară”? 

Căpetenia hăitaşilor care conducea vânătoarea se afla la câţiva 
paşi de el, dar îl putea vedea doar din spate. Pecopin se duse la el şi-i 
puse mâna pe umăr; hăitaşul se întoarse: purta o mască. Pecopin 
amuti. Începu chiar să se întrebe dacă să ia parte cu adevărat la vână- 
toare, când bătrânul îl luă în primire. 

— Ei bine, cavalere, ce zici de câinii noştri? 

— Zic, seniore, că pentru ca să poti să te tii de nişte câinii aşa 
grozavi, ti-ar trebui nişte cai pe măsură. 

Fără să răspundă, bătrânul duse la gură un fluier de argint 
care era legat de degetul mic al mâinii stângi şi şuieră. 

La semnalul lui, se făcu zgomot printre copaci, cei din jur se 
strânseră şi patru grăjdari în livrea stacojie se iviră, ducând doi cai 
magnifici. Unul dintre ei era un frumos cal arab cu un aer mâret, cu 
copita netedă, negricioasa, înaltă, rotunjită, frumos scobitâ, cu chisita 
scurtă, ca o semilună, cu mădulare slabe şi nervoase, cu genunchi 
descârnati şi bine articulati. Avea picioarele unui cerb frumos, gru- 
mazul larg şi deschis, coama bogată, dublă şi tremurătoare. Celălalt 

era un alergâtor tâtar cu crupa enormâ, cu grumazul alungit, cu 
coapsele netede, cu părul bălțat. Gâtul potrivit de alungit, nu însă 
boltit, era acoperit cu o coamă mare creatâ care flutura; coada deasă 
îi atârna până la pământ. Avea pielea de pe frunte tivită sub ochii 
mari şi scânteietori, gura mare, urechile neliniştite, nările deschise, 
stea în frunte, pete albe la picioare, plin de curaj şi în vârstă de şapte 
ani. Primul avea pe cap şi pe piept platoşă şi şeaua de război. Al 
doilea era gătit mai puţin regeste, dar mai frumos. Avea zăbală de 
argint, rozete aurite, hamul brodat cu aur, şa domnească, pătură de 
brocart, mot care îi atârna şi panas care se clătina. Primul tropăia, îi 
curgeau balele, sforăia, îşi rodea frâul, sfărâma pietrele şi cerea să 
lupte. Celălalt se uita ici şi colo, cerea aplauze, necheza voios, nu 
atingea pământul decât cu vârful copitei, făcea pe regele şi tropăia 
de minune. Amândoi erau negri ca abanosul. Pecopin, cu ochii aproape 
înfricosati de admiraţie, contempla cele două dobitoace minunate. 

— Ei bine, zise seniorul schiopătând, tuşind şi zâmbind mereu, 
pe care-l ici? 

Pecopin sări, fără sovaire, pe calul arab. 

— Stai bine în sea? îi strigă bătrânul. 

— Da, zise Pecopin. 

Atunci bătrânul izbucni în râs, sări ca un tigru şi încălecă, 
fără şea, calul tătar, luă cornul de la cingătoare, începu să sune atât 
de puternic, încât Pecopin, asurzit, crezu că bătrânul cel înfricoşător 
avea tunctul în piept. 


ARo 

UN CAL ARAB, 
ÎNCONJORUL LUMII SI ALTE PERIPEȚII 


da sunetul cornului, pădurea se lumină în adâncurile ei 
de mii de lumini, prin codru trecură umbre şi voci îndepărtate: 
Înainte! Haita lătră, caii sforăiră şi copacii se înfiorară. Undeva, un 
clopot crăpat, ce părea că behâie, bătu miezul nopții. 

La cea de a douăsprezecea bătaie, seniorul cel bătrân duse 
din nou cornul lui de fildeș la gură, slujitorii dezlegară haita şi toți 
vânătorii, pândarii şi hăitaşii, bătrânul şi Pecopin se avântară în galop. 

Galop tare, rapid, scânteietor, vertiginos, supranatural, care-l 
prinse pe Pecopin, îl târî şi-l duse cu el, făcând să-i răsune în creier 
paşii calului ca şi cum capul lui ar fi fost un bolovan de pe drum, 
care-l uluia ca un fulger, îl îmbăta ca o orgie, îl exaspera ca o luptă; 
galop care se făcea uneori vârtej, vârtej care se făcea câteodată uragan. 

Pădurea era imensă, vânătorii fără număr, luminiş urma după 
luminis, vântul se tânguia, mărăcinișiul şuiera, câinii lătrau, umbra 
colosală și neagră a unui cerb cu şaisprezece ramuri se ivea când si 
când printre crăci şi fugea prin umbre şi lumini, calul lui Pecopin 
gâfâia cumplit, copacii se plecau să vadă trecând vânătoarea şi se 
dădeau pe spate după ce o văzuseră, sunete de cornuri de vânătoare 
înspăimântătoare izbucneau când şi când, apoi totul tăcea şi se auzea 
în depărtare cornul bătrânului vânător. 

Pecopin nu ştia unde se află. Galopând pe lângă o ruină la 

umbra unor brazi, printre care se prăvălea o cascadă din înaltul 
unui zid mare, i se păru că zăreşte castelul din Nideck. Văzu apoi 
trecând cu repeziciune la stânga lui nişte munți ce-i părură a fi Vosgii 
de Jos. Recunoscu pe rând după forma lor cele patru piscuri Ban-de- 
la-Roche, Champ-de-Feu, Climont şi Ungersberg. Puțin după aceea 
se afla în Vosgii de Sus. În mai puţin de un sfert de ceas calul lui 
străbătuse Giromagny, Rotabac, Sultz, Barenkopf, Graisson, Haut- 
de-Honce, muntele Lure, Capul Ursului, marele Donon şi marele 
Ventron. Culmile acestea mari îi apăreau de-a valma în întuneric, 
fără nici o ordine, fără legătură. S-ar fi zis că un uriaș răvăşise şirul 
cel mare de munți ai Alsaciei. Câteodată i se părea că deosebeşte 
dedesubtul lui lacurile din vârfurile Vasgilor, ca şi cum munții i-ar 
fi trecut pe sub burta calului. Îşi văzu astfel umbra oglindindu-se în 
Baia Păgânilor şi în Saut-des-Cuves, în Lacul Alb şi în Lacul Negru. 
O văzu însă aşa cum şi-o văd rândunelele pe a lor atunci când trec 
la rasul iazurilor, dispărând de îndată ce s-a ivit. Totuşi, cât de ciudată 
şi de nestăpânită era goana. Pecopin se liniştea ducând mâna la talis- 
manul lui, gândindu-se că la urma urmelor nu se îndepărta de Rin. 
Deodată îl înfăşură o ceață densă, copacii se şterseră, apoi 
se pierdură, în umbră zgomotul vânătoarei se dublă, şi calul lui arab 
începu să galopeze cu şi mai multă furie. Ceaţa era atât de deasă că 
Pecopin de-abia mai distingea urechile calului ridicate în faţa lui. În 
clipe atât de cumplite, este o mare sfortare şi desigur, un mare merit 
să-ți închini sufletul Domnului şi inima iubitei. Aşa făcea cu evlavie 
viteazul cavaler. Se gândea la bunul Dumnezeu şi la Boldur, şi poate 
chiar mai mult la Boldur decât la bunul Dumnezeu, când i se păru că 
tânguiala vântului se schimbă într-un glas pronuntând desluşit 
cuvântul: Heimburg, în acel moment o făclie mare dusă de un hâitas 
străbătu ceața si, la lumina acestei făclii, Pecopin văzu deasupra capului 
lui un uliu străpuns de o săgeată care totuşi mai zbura. Vru să mai 
privească pasărea, însă calul făcu un salt, uliul dădu din aripi, făclia 
se cufundă în pădure şi Pecopin fu iar în întuneric. Puțin după aceea, 

vântul grăi iar şi zise: Maugtsberg; o nouă lumină strâbâtu ceața şi 
Pecopin zări în umbră un vultan cu aripa străpunsă de o suliță si 
care totuşi mai zbura. Deschise ochii, deschise gura ca să strige, 
dar înainte să fi apucat să o facă, lumina, vultanul şi sulița 
dispăruseră. Calul nu încetinise de fel şi se năpustea cu capul în jos 
printre toate acele năluci, ca şi cum ar fi fost calul orb al demonului 
Pafos sau calul surd al regelui Sisymordachus. Vântul se tângui pentru 
a treia oară şi Pecopin auzi vocea lugubră din văzduh care zicea: 
Rheinstein. Un al treilea fulger împurpură copacii în ceaţă şi o a treia 
pasăre trecu. Un vultur cu o săgeată în burtă şi care totuşi zbura. 
Atunci Pecopin îşi aminti de vânătoarea pfalzgravului la care se lăsase 
târât şi se înfioră. Dar galopul calului arab era atât de nebunesc, 
copacii şi lucrurile nelămurite din peisajul nocturn treceau în fugă 
mare, viteza era atât de ameţitoare în jurul lui Pecopin încât, chiar 
în el însuşi nimic nu se mai putea opri. Aparițiile si nâlucile se 
urmau atât de confuz, că nici măcar nu putea să-şi fixeze gândurile 
la aceste triste amintiri. Ideile îi treceau prin cap ca vântul. Se auzeau 
mereu în depărtare zgomotul vânătorii şi câte odată monstruosul 
cerb al nopţii răgea în tufişuri. 

Ceaţa se ridicase. Aerul se făcu călduţ, copacii îşi schimbară 
forma, printre stânci apărură stejari de plută, arbori de fistic şi pini. 
Luna mare, albă, înconjurată de un halo imens lumina lugubru. Și 
totuşi nu era zi de lună plină. 

Gonind în fundul uni scoc, Pecopin se aplecă şi smulse din 
malul drumului un mănunchi de ierburi. Cercetă planetele la lumna 
lunii şi recunoscu cu groază vătămătoarea Anthyllis vulneraria, sopâr- 
lita şi măgarul sălbatic, ale căror frunze hâde se termină cu gheară. 
După o jumătare de ceas vântul era şi mai cald, un fel de miraje ale 
mării se strecurau prin codru. Se aplecă încă o dată în malul drumului 
şi smulse iar primele plante aflate la îndemână. De data aceasta 
erau drobul argintat de Cette, anemona înstelată de Nisa, nalba 

marină de Toulon. Pecopin văzu că se îndepărtează de Rin cu o 
cumplită repeziciune. Făcuse mai mult de o sută de lege între cele 
două mănunchiuri de ierburi. Străbătuse Vasgii, traversase Cevenii, 
acum străbătea Pirineii. — Mai bine moartea! gândi el. Si vru să se 
arunce jos de pe cal. Pe când voia să se desprindă îşi simţi picioarele 
strânse ca de două mâini de fier. Se uită. Scările îl prinseseră şi-l 
țineau. Erau scări vii. 

Strigăte îndepărtate, nechezăturile şi lătrăturile făceau prăpăd, 
cornul bătrânului, care mergea înaintea alaiului vânătoresc la o distanță 
înfricoşătoare, scotea sunete sinistre, iar printre crăcile mari albăstrii 
scuturate de vânt, Pecopin văzu câinii trecând înot iazuri pline de 
luciri fermecate. 

Sărmanul cavaler se resemnă, închise ochii şi se lăsă dus. Îi 
dechise când simţi căldura de cuptor a unei nopţi tropicale; răgete 
vagi de tigri şi de şacali ajungeau până la el; întrevăzu ruine de pagode 
pe al căror acoperiş stăteau vulturi filosofi şi berze; în vale, copaci 
cu forme bizare luau mii de atitudini ciudate, recunoscu bananul şi 
baobabul. Se afla într-o pădure a Indiei. 

Închise ochii. 

Si iar îi deschise. 

Într-un sfert de oră după vântul ecuatorului venea la rând 
vântul de gheață. 

Era un frig îngrozitor. 

Copitele calului făceau să scârtâie chiciura. Reni, elani goneau 
ca nişte umbre prin ceață. Asprimea pădurilor şi a munţilor era 
îngrozitoare. Nu sc vedeau în zare decât două-trei stânci imense în 
jurul cărora zburau pescăruşi si stârci şi prin verdeata înnegrită se 
intrezăreau valuri albe care-şi aruncau spuma spre cer şi cărora cerul 
le arunca fulgi de zăpadă. Pecopin străbătea desişurile de zadă din 
Biarmia ce se aflau la Capul de Nord. 

După aceea noaptea se făcu mai deasă. Pecopin nu mai văzu 
NIMIC, auzi însă un zgomot înspăimântător şi-şi dădu seama că trece 
pe lângă prăpastia Maelstrom, undeva în Marea Nordului, lângă 
insulele Lofoten, aici se formează puternice curente turbionare de 
mare viteză, un loc temut de navigatori, Tartarul celor vechi şi buricul 
mării. 

Ce era această pădure îngrozitoare care făcea ocolul lumii? 

Cerbul cu şaisprezece ramuri apărea iar, când şi când, mereu 
fugind, mereu urmărit. Umbrele şi zgomotele se năpusetau de-a valma 
pe urmele lui, iar cornul bătrânului vânător suna mai tare decât toate, 
mai tare decât vuietul prăpastiei Maelstrom. 

Deodată calul arab se opri brusc. Lătrăturile încetaseră şi în 
Jur se făcu tăcere. Pecopin, care de peste un ceas nu mai deschisese 
ochii, îi deschise iar. Se afla în fața unei clădiri întunecate şi colosale, 
ale cărei ferestre luminate păreau să aunce priviri. Fațada era neagră 
ca o mască şi vie ca un chip omenesc. 

UN CASTEL MAGIC SI O GALERIE 
DE POTRETE 


C era clădirea aceea, e greu de spus. Era o casă întărită ca 
o cetate, o cetățuie magnificâ — un palat, un palat amenintâtor ca o 
cavernă, o cavernă mută ca un mormânt. 

Nu se auzca nici un glas, nu se vedea nici o umbră. 

În jurul acestui castel se întindea pădurea cât vezi cu ochii. 
La orizont luna dispăruse. Pe cer se vedeau câteva stele roşii ca 
sângele. 

Calul se oprise în faţa treptelor care duceau la o poartă mare 
închisă. Pecopin se uită în dreapta şi în stânga. I se păru că vede în 
lungul fațadei şi alte trepte în faţa cărora stăteau nemişcaţi alți cavaleri 
părând să aştepte în tăcere. 

Pecopin îşi scoase junghierul şi tocmai era să bată cu el în 
balustrada de marmură a scării, când cornul vânătorului cel bătrân 
izucni brusc lângă castel, puternic, sonor, asurzitor ca trâmbita vije- 
lioasă a îngerului rău. Făcând vizibil să se plece copacii, cornul arunca 
în întuneric îngrozitoarea provocare împotriva cerbului încoltit. 

Cornul tăcu şi porţile castelului se deschiseră cu amândouă 
canturile în afară, ca şi cum un vânt dinăuntru le-ar fi împins cu 
violenţă. Se văzu un şuvoi de lumină. 

Calul arab urcă treptele. Pecopin intră într-o sală splendid 
luminată. 

Pereţii acestei săli erau acoperiți de tapiserii cu subiecte luate 

din istoria romană. Benzile dintre lambriuri erau acoperite cu lemn 
de chiparos şi cu fildeş. În partea de sus era o galerie plină de flori 
şi de copaci, şi într-un ungher, sub o rotondă se afla locul destinat 
femeilor, pardosit cu agate. Restul pardoselii era cu mozaic, 
reprezentând războiul troian. Sala era pustie. Lumina aceea mare era 
sinistră în acea mare singurătate. 

Calul, care păşea singur mai departe şi ai cărui paşi răsunau 
pe pardoseală, traversă încăperea si trecu în cea de a doua, la fel de 
luminată, de imensă şi pustie. De jur-împrejurul ei se întindeau panouri 
mari de cedru în care un artist misterios încadrase tablouri minunate, 
încrustate în sidef şi aur. Erau scene de luptă, de vânătoare, serbări 
în castele pline de focuri de artificii, asediate şi cucerite de fauni Şi 
sălbatici, întreceri războinice şi lupte navale cu tot felul de vase 
gonind pe un ocean de peruzele, de smaralde şi safire, imitând minunat 
rotunzimea apei sărate şi umflarea mării. Sub aceste tablouri, o friză, 
cizelată cu dalta cea mai fină şi mai magistrală, reprezenta, în 
nenumăratele relaţii ce au între ele, cele trei specii de creaturi terestre 
înzestrate cu inteligență: uriaşii, oamenii si piticii; pretutindeni în 
această operă uriaşii şi piticii îl umileau pe om, mai mic decât uriaşii 
şi mai prost decât piticii. 

Tavanul părea că aduce un omagiu ironic geniului uman. Era 
în întregime decorat cu medalioane, unele lângă altele, în care 
străluceau, iluminate de o fnflăcărare întunecată si cu coroana lui 
Pluton pe cap, portretele tuturor oamenilor cărora pământul le 
datorează descoperiri recunoscute şi utile, fiind numiţi binefăcători; 
omenirii. Toţi erau acolo pentru descoperirile lor. Arabus pentru 
medicină, Pisistrate pentru cărţi, Aristotel pentru biblioteci, Arhimede 
pentru maşinile de război, Noe pentru navigaţie, Abraham pentru 
geometrie, Amphictyon pentru ghicirea viselor, Frederic Barbarosa 
pentru vânătoarea cu soimi. În unghiurile bolţii şi în pandative erau 
grupate, în chip de constelații majore ale acestui cer de stele 
omeneşti, portrete ale unor oameni iluştrii: Cristofor Columb, care 

a descoperit America; Botargus, care a nâscocit sosurile pentru 
bucate; Marte care a inventat războiul. 

Multe din aceste personaje îi erau necunoscute lui Pecopin. 

Şi aşa cavalerul, păşind în urma calului, pătrunse într-un lung 
şir de săli magnifice. 

Într-una din ele, văzu pe peretele de la răsărit următoarea 
inscripție în litere de aur: „Cafeaua arabilor este o iarbă care creşte 
din belşug în imperiul turcesc, iar în India se cheamă iarba mira- 
culoasa." 

În faţă, pe peretele dinspre apus, strălucea altă insriptie: 
„Focul grecesc se face şi se întreţine cu cărbune de salcie, cu sare, 
rachiu, pucioasă, smoală, tămâie precum şi cu camfor, care putând 
să ardă singur în apă fără vreun alt amestec, consumă întreaga 
compoziţie.“ 

Într-o altă sală, nu se afla alt ornament decât potretul foarte 
asemănător al slujitorului care, la festinul lui Trimalcion, făcea oco-lul 
mesei preamărind cu o voce delicată sosurile în care se pune smirnă. 

Pretutindeni făclii, lustre, lumânări şi sfeşnice cu multe braţe, 
reflectate în oglinzi imense de aramă şi de oţel, scânteiau în încăperile 
fără de măsură de mari şi bogate în care Pecopin n-a întâlnit nici 
picior de om şi prin care înainta cu ochii rătăciţi, cu mintea tulbure, 
singur, neliniștit, speriat, plin de gânduri de nedescris şi nedeslusite 
ca cele care le vin visătorilor în întunecimile pădurilor. 

Ajunse în sfârşit în faţa unei uşi de metal roşcat deasupra 
căreia se rotunjea, într-un frunzis de nestemate, un măr mare de aur, 
ŞI pe acest măr putu citi următoarele două rânduri: 

Adam a inventat prânzul, 

Eva a inventat desertul. 


Soo 

URIASUL DE BRONZ 


en încerca să aprofundeze toate aceste informaţii, uşa se 
deschise încetisor, calul intră si Pecopin se trezi ca cel ce trece brusc 
din plin soare de amiază într-o pivniţă. 

Uşa se închise în urma lui şi locul în care intră era atât de 
întunecos, încât în prima clipă crezu că a orbit. Zărea numai, la oare- 
care distanţă, o mare lumină palidă. Treptat, treptat se obişnui cu în- 
tunecimea şi el începu să desluşească prin ceaţă mii de stâlpi mon- 
struoşi ai unei extraordinare săli babiloniene. Lumina aflată în mijlocul 
acestei săli prinse contur, formele începură se se desluşească şi, după 
câteva clipe, cavalerul văzu ivindu-se din umbră, în mijlocul unei 
păduri de coloane răsucite, o masă mare, palid luminată de un sfesnic 
cu şapte braţe, în vârful cărora tremurau si pâlpâiau şapte flăcărui 
albăstrii. 

La capătul acestei mese stătea, aşezat pe un tron de aur verde, 
un uriaş de bronz dar care era viu. Uriaşul era regele mitic din 
legendele arabe şi persane unde era perceput drept vânătorul cel mai 
puternic, pe numele lui Nemrod. La dreapta si la stânga lui stăteau 
pe fotolii de fier, o mulţime de comeseni palizi şi tâcuti, unii cu fes 
de maur, alții acoperiţi cu perle. 

Pecopin recunoscu acolo pe cei mai faimoşi vânători care 
au lăsat urme în istoric. 

Masa era servită după ceremonialul imperial şi în cele patru 
colţuri se aflau patru femei, vânătoare distinse şi ilustre: regina 
Emma, presupusa fiică a lui Carol cel Mare, regina Ogiva, regina 

mama a lui Ludovic al IV-lea, regina Gerberge, reginâ a Austrasiei, 
sotie a lui Carloman, frate al lui Carol cel Mare, si zeita Diana, 
care, zeitâ fiind, avea un baldachin în consolâ si un snur la fel ca 
celelalte regine. 

Nici unul dintre comeseni nu mânca, nici unul nu vorbea, 
nici unul nu privea. 

Un loc mare gol în mijlocul feţei de masă părea să aştepte 
să se servească masa, căci pe masă nu se aflau decât sticle în care 
sclipeau mii de feluri de băuturi din ţările cele mai felurite, vin de 
palmier de India, vin de orez din Bengal, apă distilată din Sumatra, 
rachiu de orez din Japonia şi braga turcilor. 

În ulcioare mari de pământ bogat smâltuite, mustea spuma 
băuturii numită de norvegieni wel, de goți buska, de unguri ser, de 
cei din Boemia piva, de polonezi pwo şi căreia noi îi zicem bere. 

Negrii care semănau cu dracii sau draci care semănau cu 
negri înconjurau masa, în picioare, muţi, cu servetelul pe brat şi cu 
cana de apă în mână. 

Fiecare comesean, după cum se cuvine, îşi avea piticul alături 
de el. Diana avea un ogar. 

Uitându-se cu atenţie în adâncimea ceţoasă a acestei încăperi 
extraordinare, Pecopin văzu că în imensitatea, poate fără fund a sălii, 
pe sub pădurea de coloane, se aflau o mulțime de spectatori, toți 
călare ca şi el, toţi în haine de vânătoare: umbre din cauza întunecimii, 
statui prin imobilitatea lor, năluci prin tăcerea lor. 

Printre cei apropiaţi de el, crezu că recunoaşte pe cavalerii 
care-l însotiserâ pe bătrânul vânător în pădurea paşilor pierduţi. 

După cum spuneam, comesenii, slujitorii, privitorii, păstrau 
o tăcere înfricoşătoare şi ai fi auzit mai degrabă pietrele de pe un 
mormânt soptindu-si decât ieşind vreo suflare din această mulțime. 

În întuneric era foarte frig. 

Pecopin era înghețat până în măduva oaselor; şi totuşi simţea 
cum îi şiruie sudoarea din toate mădularele. 

Deodată răsunară nişte hămăituri, mai întâi în depărtare, apoi 

violente, vesele şi sălbatice, contopite mai apoi cu cornul bătrânului 
vânător, care începu să execute cu o splendoare triumfală, leit-motivul 
de încoltire a cerbului. 

Auzindu-l, Nemrod ridică privirea. 


CALUL ARAB TOPIT SUB O RAZĂ 


y yW şi sunetul de corn se apropiaseră. O uşă mare 
din faţa celei pe care intrase Pecopin îşi deschise larg cele două canturi 
şi cavalerul văzu înaintând printr-o lungă galerie întunecoasă o tavă 
mare de aur verde pe care zăcea înotând în sos cerbul cu şaisprezece 
ramuri, fript, cu crustă şi aburind. 

Înaintea slujitorilor, cu tortele lor roşii ca de jeratic, mergea 
bătrânul vânător, cu cornul de zimbru în mână, călare pe armăsarul 
tătar ce spumega furios. Nu mai sufla din corn, ci surâdea curtenitor 
în mijlocul urletelor nemaipomenite ale haitei ce însoțea cerbul, con- 
dusă de hăitaşul cu mască. 

În momentul în care alaiul ieşi din galerie şi intră în sală, fă- 
cliile slujitorilor se făcură albastre şi câinii tăcură brusc. Dogii cum- 
pliti, cu boturi de leu şi cu răgete de tigri, înaintară în sală în urma stă- 
pânului lor, cu paşi înceţi, capul în jos, coada strânsă între picioare, 
şalele fremătând de o groază profundă, ochii rugători, spre masa la 
care stăteau misterioşii comeseni, tot palizi, impasibili şi abâtuti ca 
nişte chipuri de marmură. 

Ajuns lângă masă, bătrânul privi în faţă pe oaspeţii lui lugubri 
ŞI izbucni în râs. 

— Ai întârziat rău, zise omul de bronz. 

— Pentru că am avut un prieten căruia am vrut să-i arăt 
vânătoarea, glăsui bătrânul. 

— Da, răspunse omul de bronz, dar uită-te. 

Si în acelaşi timp, întinzând degetul cel mare de la mâna lui 

dreaptă pe deasupra umârului lui de bronz, arătă în spatele lui fundul 
sălii. Ochii lui Pecopin urmăriră mecanic indicatia uriasului şi văzu 
în depărtare profilându-se ogive alburii pe pereţii negri, ca şi cum 
ar fi fost nişte terestre prin care se desluşeau vag primele luciri ale 
zorilor. 

— Ei bine, zise vânătorul, trebuie să ne grăbim. 

Şi la un semn al lui, cei două sute de slujitori purtători de fă- 
clii, ajutaţi de negri, aşezară cerbul fript pe masă, lângă piciorul sfeşni- 
cului cu şapte braţe. 

Atunci Pecopin îşi înfipse pintenii în burta calului arăbesc, 
ce, lucru ciudat, i se supuse, poate din cauza ivirii zorilor ce slâbesc 
farmecele; îşi împinse calul între slujitori şi masă, se înălță în scări, 
puse mâna pe sabie şi se uită țintă, rând pe rând, la chipurile sinistre 
de la masa cea mare şi la bătrânul vânător şi strigă cu voce tunătoare: 

— Ei, fir-ar să fie, arice ati fi, spectre, larve, strigoi, năluci, 
împărați sau diavoli, vă interzic să mai faceţi vreun pas, de nu, şi 
Dumnezeu să mă ajute, am să vă arăt la toți, chiar şi tie om de bronz, 
cât poate să apese piciorul de fier al unui cavaler viu pe capul unei 
năluci! Deşi sunt în peştera umbrelor, tin să fac aici, după capul şi 
după voia mea nişte lucruri reale şi cumplite şi vă sfătuiesc să nu vă 
amestecați, fârtatilor! Şi tu care m-ai minţit, bătrân nenorocit, scoate-ti 
sabia din teacă ca un tânăr, de vreme ce suni cornul cu mai multă 
furie ca un taur. În gardă, sau, pe sfânta liturgie, îţi tai salele prin pân- 
tece, chiar dacă ai fi regele Pluton în persoană. 

— A, iată-te! grăi bătrânul. Ei binc, ai să cinezi cu mine. 

Zâmbetul care însoțea această invitație gratioasâ îl exasperă 
pe Pecopin. 

— În gardă, nemernicule! Mi-ai făgăduit ceva şi m-ai înşelat. 

- Aşteaptă sfârşitul! Ce ştii tu? 

— În gardă! 

— Prietene, tare iei lucrurile în rău. 

— Dâ-mi-o pe Boldur, mi-ai făgăduit-o! 

— Cine spune că n-am să ţi-o dau? Ce-o să faci când o s-o 
revezi? 

— E logodnica mea, ştii bine, nemernicule! şi am să mă însor 
cu ea, zise Pecopin. 

— Si probabil foarte curând o să fiți o nouă pereche tristă şi 
nenorocită în plus, răspunse bătrânul vânător dând din cap. La urma 
urmelor, ce-mi pasă? Dacă aşa trebuie să fie. Bărbaţii şi femeile de 
pe pământ au ca pildă rea bărbatul şi femeia de colo de sus, soarele 
şi luna, care trăiesc tare rău în căsnicie şi nu sunt niciodată împreună. 

— Termină cu batjocura, strigă cavalerul, ori vă ucid pe toți! 

Bătrânul răspunse cu un râset de paiaţă: 

- Du-te de te deşartă, amice, uite reţeta: siminichie, revent, 
sare de Epsom. Siminichia curăţă stomacul, reventul duodenul, sarea 
de Epsom intestinele. 

Pecopin, mânios, se aruncâ asupra lui, cu spada ridicatâ, 
deabia făcu însă calul un pas că-l simţi tremurând si prăbuşindu-se. 
Privi. O rază rece şi albă de lumină de zi pătrundea în vizuină şi 
luneca pe lespezile albăstrii. În afară de bătrânul vânător, mereu zâm- 
bitor si nemiscat, toți cei din jur începură să se şteargă. Sfesnicul şi 
făcliile se stingeau; ochii strigoilor, însufletiti o clipă de subita nebunie 
a lui Pecopin, îşi pierdură privirea, şi prin enormul piept de bronz al 
uriaşului Nemrod, Pecopin deslusi limpede ca printr-un vas de sticlă, 
stâlpii din fundul sălii. 

De-abia îşi mai simţea calul, care se topea treptat sub el. $i 
picioarele lui Pecopin aproape că atinseseră pământul. 

Si deodată cântă un cocos. 

În cântecul lui limpede, metalic si vibrant, ce trecu prin 
urechile lui Pecopin ca o lamâ de otel era ceva cumplit. În acea 
clipă bătu un vântisor răcoros, calul dispăru de sub el, si el se clătină 
gata să cadă. 

Când se îndreptă, totul dispăruse. 

Era singur de tot, pe pământ, în picioare, cu sabia în mână, 

într-o vâlcea înfundată în ierburi, la câțiva paşi de o apă ce se înspuma 
printre stânci, la poarta unui vechi castel. Se crăpa de ziuă. Ridică 
ochii şi dădu un strigăt de bucurie. 

Era castelul Falkenburg. 


— Sg oz 

PUTEREA DRAGOSTEI, 
PUTEREA GENEROASA A INIMII 


(sau cântă a doua oară. Cântecul lui venea din curtea 
de păsări a castelului. Cocoşul acesta, a cărui voce făcuse să se năruie 
în jurul lui Pecopin palatul plin de vârtejurile vânătorilor nocturni, 
ciugulise poate chiar în acea noapte fărâmiturile ce cădeau în fiecare 
seară din mâinile lui Boldur. 

O putere a dragostei, putere generoasă a inimii, radioasă 
căldură a pasiunilor şi a anilor frumoşi. De-abia revăzu turnurile dragi 
şi chipul fraged şi orbitor de frumos al logodnicei sale îi veni în minte 
şi-l umplu de lumină. Simti topindu-se în el ca un abur toate amără- 
ciunile trecutului, ambasadele, regii, călătoriile şi strigoii, înfricoşă- 
toarea peşteră de stafii din care ieşise. 

Desigur, nu aşa, cu capul sus şi cu ochii în flăcări, a tâsnit 
preotul încoronat din mijlocul strigoilor, după ce vizitase vizuina 
sumbră şi splendidă a balaurului de bronz. Și pentru că cel ce 
povesteşte aceste lucruri a evocat această figură de temut, e mai bine 
să fie blestemat, să fie înfierat falsul înțelept cu două feţe, una întoarsă 
spre lumină, cealaltă spre întuneric, şi care era în acelaşi timp pentru 
Dumnezeu papa Silvestru al II-lea si pentru diavol vrăjitorul Gerbert. 

Faţă de trădători si de cei cu două feţe, ura devine o datorie. 
Orice parizian c obligat să arunce în trecere o piatră în Perinet Leclerc, 
care este pentru parizieni simbolul trădării, orice creştin în luda, orice 
om în Satan. 


— croma — GW OiN 


Să nu uităm că Dumnezeu pune întotdeauna ziua alături de 
noapte, binele alături de rău, îngerul în faţa demonului. Învățătura 
austeră a providentci a ieşit din această veşnică si sublimă antiteză. 
Sc pare că Dumnezeu zice fără încetare: alegeți. În secolul al XI-lea, 
a pus faţă în faţă pe preotul cabalist Gerbet cu Emuldus cel cast şi 
savant. Vrăjitorul a ajuns papă, sfântul doctor a ajuns medic. Astfel 
că oamenii au putut să vadă sub același cer, la acea vreme şi în timpul 
aceloraşi evenimente, ştiinţa albă în robă neagră şi ştiinţa neagră în 
robă albă. 

Pecopin îşi vârâse sabia în teacă şi mergea cu paşi mari spre 
castel, ale cărui ferestre înveselite de o rază de soare păreau că 
oglindesc surâsul zorilor. Cum se apropia de pod, auzi din spatele lui 
un gals care zicea : 

— Ei bine, cavalere de Sonneck, nu mi-am ţinut fâgaduiala? 

Se întoarse. În mărăciniş se aflau doi oameni în picioare. 
Unul din ei cra hâitasul mascat şi Pecopin se înfioră văzându-l. Avea 
sub braţ o taşcă mare roşie. Celălalt era un bătrânel ghebos, şchiop şi 
tare urât. Acesta îi vorbise lui Pecopin şi Pecopin se chinuia să-şi 
aducă aminte unde-l mai văzuse. 

— Nu mă recunosti, gentilomule? grăi cocoşatul. 

— Ba da, zise Pecopin. 

— Ce bine! 

- Eşti robul de pe malul Mării Roşii. 

— Sunt vânătorul din pădurea paşilor pierduţi, i-o întoarse 
omuletul. 

Era diavolul. 

— Pe cinstea mea, zise Pecopin, fii ce-ţi place, însă, la urma 
urmelor te-ai ținut de cuvânt, întrucât sunt la Falkenburg şi am s-o 
văd iar pe Boldur, sunt al tău, şi-ţi mulțumesc cu plecăciune. 

— Astă noapte mă acuzai. Ce ţi-am spus? 

— Mi-ai spus: aşteaptă sfârşitul. 

— Şi acum îmi multumesti, dar îţi mai spun: așteaptă sfârşitul. 

Prea te-ai grăbit să mă acuzi, poate că prea te grâbesti să-mi multu- 
meşti. 

Micul ghebos avea un aer cu neputinţă de descris. Ironia 
este însuşi chipul diavolului. Pecopin tresări. 

— Ce vrei să spui? 

Diavolul îi arătă hâitasul mascat. 

— Îl recunosti? 

- Da. 

—Îl cunoşti? 

—Nu. 

Hăitaşul îşi scoase masca: era Erilangus. Pecopin simţi că 
tremură. Diavolul urmă: 

— Pecopin, eşti creditorul meu. Îţi datorez două lucruri: co- 
coaşa şi piciorul şchiop. Or eu sunt bun platnic. M-am dus să-l aflu 
pe fostul tău slujitor Erilangus, să-mi spună ce gusturi ai. Mi-a povestit 
că îți place vânătoarea. Şi atunci mi-am zis: ar fi păcat ca acest 
vânător frumos să nu ia parte la vânătoarea cea neagră. Cum soarele 
apunea, te-am întâlnit într-un luminis. Era în pădurea paşilor pierduţi. 
Veneam la timp, piticul Rulon avea să te ia cu el, te-am luat cu mine. 

Pecopin se înfioră fără voie. Diavolul adăugă: 

— Dacă n-ai fi avut talismanul, te-aș fi păstrat. Îmi place însă 
ca lucrurile să fie aşa cum trebuie. Răzbunarea trebuie potrivită cu 
multe mirodenii. 

Ce vrei să spui, drace? zise cu greu Pecopin. 

Diavolul continuă: 

— Ca să-l răsplătesc pe Erilangus de vestile ce mi-a adus, 
l-am făcut să-mi poarte taşca. Îmi aduce câştiguri frumoase. 

— Nemernicule, îmi spui sau nu-mi spui ce înseamnă asta? 

— Ce ţi-am promis? 

— Că după noaptea petrecută cu tine la vânătoare, la răsăritul 
soarelui, ai să mă duci la Falkenburg. 

— Eşti aici. 

— Spune-mi, demone, a murit Boldur? 

— Nu. 

— S-a mâritat? 

—Nu. 

— S-a câlugarit? 

— Nu. 

— Nu mai este la Falkenburg? 

— Ba da. 

— Nu mâ mai iubeste? 

— Ba da. Mereu. 

— Dacâ-i aşa, dacă spui adevărul, strigă Pecopin, răsuflând 
ca şi cum i-ar fi luat un munte de pe piept, oricine ai fi şi orice s-ar 
întâmpla, îți mulțumesc. 

— Hai! zise diavolul, eşti mulțumit, şi eu la fel. 

Zicând acestea, îl luă pe Erilangus în braţe, deşi el era mic şi 
Erilangus mare, apoi, râsucindu-si piciorul strâmb în jurul ceiluilat si 
înălțându-se în vârful piciorului valid, se învârti pe loc şi Pecopin îl 
văzu înfundându-se ca un sfredel în pământ. 

O clipă după aceea dispăruse. 

Pământul închizându-se deasupra diavolului lăsă să țâşnească 
o lumină viorie presărată cu scântei verzi, care se duse, cu sărituri şi 
giumbușlucuri, până în pădure, unde se opri câtva timp ca atârnată 
de copaci, colorându-i cu mii de nuanţe luminoase, aşa cum face 
curcubeul când se iveşte printre frunze. 

Pecopin dădu din umeri. — Boldur trăieşte, e liberă si mă iu- 
beşte, gândi el. De ce să mă tem? Înainte să întâlnesc diavolul ăsta, 
aseară, tocmai sc împliniseră cinci ani de când am plecat. O să fie 
cinci ani $i O zi. ŞI am s-o văd iar, mai frumoasă ca oricând. Femeia 
este sexul frumos, iar douăzeci de ani este vârsta cea mai frumoasă. 

Şi tot vorbind aşa singur, se apropie de castel şi recunoscu 
cu bucurie fiecare podoabă de pe portal, fiecare dinte al grilajului, 
fiecare piron de la puntea mobilă. se simţea fericit şi binevenit. 

Cum traversa puntea, zări lângă cea de-a treia arcadă un 
stejar tare frumos a cărui coroană depăşea cu mult parapetul.Îşi 
zise: — Ciudat, aici nu era nici un copac. Îşi aminti apoi că, cu vreo 
trei săptămâni înainte de a fi întâlnit vânătoarea palatinului, se jucase 
cu Boldur cu ghinde şi cu arsice stând cu coatele pe parapet, şi că 
tocmai în acel loc lăsase să cadă o ghindă în şant. — Drace, gândi el, 
ghinda s-a făcut în cinci ani stejar. Bun pământ. 

Patru păsări cocotate în stejar flecăreau pe-ndelete: o gaitâ, 
o mierlâ, o cotofanâ si un corb. De-abia de le dădu atenţie, cum nu fu 
atent nici la un hulub care gângurea într-un porumbar, nici la o găină 
care cotcodăcea în curtea de păsări. Nu se gândea decât la Boldur şi 
se grăbi. 

Soarele fiind la orizont, slujitorii de la poartă tocmai cobo- 
râseră podul mobil. În momentul în care Pecopin intră sub poartă, 
auzi în spatele lui un hohot de râs ce părea să vină din depărtare, deşi 
foarte desluşit şi lung. Se uită peste tot si nu văzu pe nimeni. Dracul 
râdea în peştera lui. 

Sub boltă se afla un bazin cu apă din care umbra şi reverberatia 
se preschimbaseră în oglindă. Cavalerul se plecă asupra lui. După 
oboseala îndelungatei călătorii, care de-abia lăsase pe el câteva 
zdrente, mai ales după zbuciumul nopţii de vânătoare supranaturală, 
se aştepta să se sperie de el însuşi. Câtuşi de puţin. Era oare puterea 
talismanului dăruit de sultană, sau efectul elixirului pe care i-l dăduse 
diavolul să-l bea, căci era mai fermecător, mai proaspăt, mai tânăr şi 
mai odihnit ca oricând. Lucrul de care se minună cel mai tare fu că 
era înveşmântat în haine noi şi măreţe. Gândurile îi erau aşa de 
încurcate în cap, că nu-şi putea aminti în ce moment anume al nopţii 
fusese astfel gătit. Era însă tare frumos. Avea straiele unui print şi 
aerul unui geniu. 

În timp ce se oglindea astfel, puţin mirat, dar foarte mulţumit 
de el şi găsindu-se pe placul lui, auzi un al doilea hohot de râs şi mai 
vesel decât cel dintâi. Dracul râdea în peştera lui. 

Strâbâtu curtea de onoare. Străjerii înarmaţi se aplecară 
peste crenelurile zidurilor; nici unul nu-l recunoscu si nici el nu 
recunoscu pe vreunul. Slujitoarele cu fuste scurte care băteau rufele 
la spălătoare se întoarseră; nici una nu-l recunoscu şi nici el nu 
recunoscu pe vreuna. Avea însă o înfăţişare atât de frumoasă încât 
îl lăsară să treacă. Aerul măreț însemna neam mare. 

Cunostea drumul şi se îndreptă spre turnuletul cu scară care 
ducea la camera lui Boldur. Trecând prin curte, i se păru că fațadele 
castelului se mai întunecaseră şi se mai coşcoviseră, că iederea de pe 
zidurile dinspre miazănoapte se îndesise peste măsură şi că viţa de 
pe peretele de la miazăzi crescuse ciudat de mult. Însă o inimă îndră- 
gostită se mai minunează ea oare de nişte pietre înnegrite sau de mai 
multe sau mai puţine frunze? 

Când ajuse la turnulet, recunoscu cu greu poarta. Bolta scăni 
era un sfert de volută cu turn rotund şi atunci când Pecopin plecase 
din ținut, tatăl lui Boldur pusese să se reconstruiască intrarea cu gresie 
frumoasă şi albă de Heidelberg. Or, această intrare clădită după 
socoteala lui Pecopin, de-abia de cinci ani, era acum foarte înnegritâ, 
acoperită şi roasă de ierburi, iar pe sub streaşina ei adpăpostea trei- 
patru cuiburi de rândunele. 

Dacă fulgerele ar avea obiceiul să urce pe scări l-aş compara 
pe Pecopin cu ele. Într-o clipitâ fu la etajul al cincelea, în faţa uşii 
iatacului lui Boldur. Uşa aceasta nu se schimbase şi nu se înnegrise; 
era tot curată, veselă, frumoasă şi fără pată, cu închizătorile lucind 
ca argintul, cu nodurile din scândurile de lemn curate ca ochii unei 
fete frumoase şi se vedea că este acecaşi uşă feciorelnică de care 
tânăra castelană avea grijă să fie în fiecare dimineaţă spălată de 
slujitorele ei. Cheia era în broască, ca şi cum Boldur l-ar fi aşteptat 
pe Pecopin. 

N-avea decât să pună mâna pe cheie şi să intre. Gâtâia de 
bucurie, de duioşie si de fericire, şi niţel pentru că urcase cinci etaje. 
Flăcărui trandafirii îi treceau prin fața ochilor şi i se părea că-i răcoresc 

fruntea. Îi vâjâia capul si-i bâteau tâmplele. 

Când se mai domoli şi începu să se liniştească, stătu şi ascultă. 
Şi cât se bucură bietul suflet beat de dragoste! Dincolo de uşă, se 
auzea zumzetul vârtelnitei de tors. 

METAFORE INSOLITE 


A 


iJ cel mai rău caz, putea să nu fie vârtelnita lui Boldur, ci 
cea a uneia dintre slujitoarele ei; căci lângă iatacul lui Boldur se afla 
chilia ci de rugăciune în care adeseori îşi petrecea zilele. Torcea mult, 
dar se şi ruga mult. Pecopin se gândi şi la aceasta, dar asculta totuşi 
cu încântare cântecul vârtelnitei. Sunt prostii de om care iubeşte, pe 
care le faci mai ales când ai o minte şi un suflet mare. 

Clipe ca cea în care se afla Pecopin sunt făcute din extaz, 
care-l îmbie să aştepte si din nerăbdarea care-l împinge să intre, 
echilibrul stăruie câteva minute, vine apoi clipa în care nerăbdarea e 
mai tare. Pecopin puse în sfârşit tremurând mâna pe cheie, o întoarse, 
zăvorul cedă, uşa se deschise, intră. 

— M-am înşelat, gândi el, nu era vârtelnita lui Boldur. 

Într-adevăr, se afla cineva în cameră, şi torcea, însă era o 
femeie bătrână. Puțin spus, o femeie bătrână, o zână bătrână, căci 
numai zânele ating vârstele acestea nemaipomenite și gârboveala de 
veacuri. Or ea părea să aibă neapărat peste o sută de ani. 

Închipuiţi-vă, dacă puteți, o biată vietate omencască sau 
supraomenească, mică, gârbovită, îndoită, frântă, tăbăcită, ruginită, 
dogită, coşcovită, posacă şi morocănoasă, cu ochii şi sprâncenele 
albe, dinţii şi buzele negre, restul galben; slabă, cheală, spână, 
pământie, bălăbănindu-se hâdă. Şi dacă vreţi să vă faceţi o idee a 
chipului ei pe care mii de încretituri se strângeau în jurul gurii ca 
spitele unei roţi la butuc, închipuiti-vâ că vedeţi trăind insolenta 
metaforă a latinilor, anus. Această ființă venerabilă şi groaznică stătea 
ghemuită la fereastră, cu ochii plecaţi pe vârtelnitâ, cu fusul în mână. 

Probabil că biata doamnă era şi surdă, căci la zgomotul făcut 

de ușă şi de Pecopin care intra, nu se mişcă. 

ntre timp cavalerul îşi scoase panglica şi pălăria, aşa cum se 
cuvine în faţa unor persoane atât de vârstnice şi zise făcând un pas 
înainte. 

— Doamnă, unde este Boldur? 

Doamna centenară ridică ochii, lăsă fusul să-i cadă, tremură 
din toate mădularele ei mici, dădu un țipăt, se ridică pe jumătate de 
pe scaun, întinse spre Pecopin mâinile ei lungi de schelet, tinti ochii 
asupra lui şi zise cu un glas slab ce părea să iasă din mormânt: 

— O, cerule, cavalere Pecopin, ce vrei? Vrei slujbe? O, 
Doamne Dumnezeule! Cavalere Pecopin, eşti mort şi ti se întoarce 
umbra pe pământ? 

- Doamne, buna mea doamnă, răspunse Pecopin, izbucnind 
în râs şi vorbind foarte tare pentru ca Boldur să-l audă, dacă era în 
chilie, oarecum surprins că bătrâna îi ştia numele — n-am murit. Nu 
e umbra mea, sunt cu care m-am întors, eu, Pecopin, un strigoi în 
carne şi oase. Nu vreau slujbe la biserică, vreau un sărut de la 
logodnica mea, de la Boldur pe care o iubesc mai mult ca oricând. 
Auziţi, buna mea doamnă? 

Abia sfârşi de rostit aceste cuvinte că bătrâna i se aruncă de 
gât. 

Era Boldur. 

Noaptea de vânătoare a necuratului durase o sută de ani. 

Mulțumită Domnului sau diavolului, Boldur nu murise, însă 
Pecopin, tot aşa de tânăr şi frumos ca altădată, o regăsise şi putea să 
o vadă, biata fată avea o sută douăzeci de ani şi o zi. 


ARo ~ 

CUVINTELE FRUMOASE, 
CUVINTE ÎNTELEPTE 
ROSTITE DE PATRU FILOZOFI 


Pawi pierdut, o luă la fugă. Se năpusti jos pe scară, 
străbătu curtea, închise poarta, trecu podul, urcă povârnisul, trecu 
râpa, sări peste torent, se înfundă între tufișuri, se cațără pe munte si 
se refugie în pădurea Sonneck. Goni toată ziua speriat, înspăimântat, 
disperat, nebun. Tot o mai iubea pe Boldur, dar îi era groază de stafia 
aceea. Nu mai ştia unde-i era mintea, amintirea, inima. La căderea 
serii, văzând că se apropie de turnurile castelului lui de obârşie, îşi 
sfâşie veşmintele bogate şi ironice pe care le avea de la diavol şi le 
aruncă în torentul adânc de la Sonneck. Îşi smulse părul şi deodată 
îşi dădu seama că ţine în mână o tufă de păr alb. Apoi, deodată, 
genunchii începură să-i tremure, salele i se îndoiră, fu silit să se ţină 
de un copac, mâinile îi erau grozav de zbârcite. În rătăcirea lui 
îndurerată, nemaidându-si seama de ce face, îşi apucase talismanul 
ce-i atârna de gât şi-l aruncase în torent odată cu hainele. 

Şi cuvintele roabei sultanei se adeveriseră pe loc. 
Îmbătrânise într-o clipită cu o sută de ani. Dimineaţa îşi pierduse 
dragostea, seara îşi pierdea tinerețea. Şi atunci, pentru a treia oară 
în acea zi, cineva, în spatele lui, izbucni în râs. Se întoarse şi nu 
văzu pe nimeni. Diavolul râdea în peştera lui. 

Ce să mai facă după o atât de marc durere? Adună de pe jos 
un vreasc uitat de vreun pădurar şi sprijinindu-se dc toiag, păşi 
ancvoie spre castel, care din fericire era aproape. Când ajunse, văzu 
în ultimele raze ale amurgului o gaitâ, o cotofanâ, o mierlâ, şi un 
corb cocotati pe acoperişul porții între giructe; păreau să-l aştepte. 
Auzi o găină pe care n-o vedea, zicând: Pecopin! Pecopin! Şi auzi 
un hulub pe care nu-l vedca zicând: Boldur! Boldur! Boldur! Si-si 
aminti atunci de visul lui de la Bacharach şi de cuvintele pe care i 
le spusese odinioară — vai! erau de atunci o sută cinci ani! — bătrânul 
care rânduia buturugi lângă un perete: Srăpâne, pentru cel tânăr 
mierla şuieră, gaița trâncăne, cotofana ţipă, corbul croncane, 
hulbul gândureşte, găina cotcodăceşte; pentru cel bătrân, păsările 
vorbesc. Trase atunci cu urechea şi iată dialogul pe care-l auzi: 

Mierla 

În sfârşit, iată-te, frumosule vânător. 
Gaita 

Ai plecat pentru o zi şi-un an ai fost călător. 
Corbul 

Ai vånat ulii si vulturi, mare senior. 
Coțofana 

Mai bine ai fi vânat al dragostei fior. 
Gainu 

Pecopin! Pecopin! 
Hulubul 

Boldur! Boldur! Boldur! 

DRAGI CITITORI JUNIORI 


‘Editura EXCELSIOR, prin Colecţia JUNIOR, pune la 
îndemâna voastră câteva dintre cele mai celebre poveşti şi legende 
semnate de mari scriitori: Alexandre Dumas, Victor Ilugo, 
Emil Gârleanu, Andersen şi lista celor ce au scris pentru 
voi nu se opreşte aici. Cereti, aşadar, în librării noile noastre apariţii. 


frumoasa Boldur este o fermecătoare legendă 
pe care Victor HUGO a scris-o inspirat de una dintre legen- 
dele din Falkenburg, povestea tristă a lui Guntram şi a Libei. 


În pregătire: 


Taie cu animale 


